qundao/data-zh-poetry huggingface dataset:
水调歌头（横山阁对月）
作者：李弥逊
朝代：宋

清夜月当午，轩户踏层冰。楼高百尺，缥缈天阙敞云扃。万里风摇玉树，吹我衣裾零乱、寒入骨毛轻。径欲乘之去，高兴送青冥。神仙说，功名事，两难成。苇汀筠岫深处、端可寄余龄。身外营营姑置，对景掀髯一笑，引手接飞萤。且尽杯中物，日出事还生。
水调歌头（次向伯恭芗林见寄韵）
作者：李弥逊
朝代：宋

不见隐君子，一月比三秋。惊涛如许，梦魂无路绝横流。安得如云长翮，命驾不须千里，上下逐君游。此计杳难就，注目倚江楼。西风里，多少恨，寄歌头。飞奴接翼，为我三度下南州。三得伯恭佳词。正是天寒日暮，独钓一江残雪，风猎碧莎裘。和子浩然句，一酌散千忧。
水调歌头（次李伯纪春日韵）
作者：李弥逊
朝代：宋

松柏渐成趣，红紫勿齐开。花神靳惜芳事，日日待公来。遥想金葵侧处，素月华灯相照，妆影满歌台。余韵写宫徵，飞落远山隈。逃禅客，尊中尽，厌长斋。且愁风絮，断送春色揽离怀。命驾何妨千里，只恐行云碍辙，直磴插崔嵬。手拍阳春唱，隔岸借残杯。
水调歌头（次李伯纪韵趣开东阁）
作者：李弥逊
朝代：宋
体裁：词

安石寓丝竹，方朔杂诙谐。昂霄气概，古来无地可容才。不见骑鲸仙伯，唾手功名事了，猿鹤与同侪。有意谢轩冕，无计避嫌猜。静中乐，山照座，月浮杯。忘形湛辈，一笑丘壑写高怀。只恐天催玉斧，为破烟尘昏翳，人自日边来。东阁动诗兴，莫待北枝开。
水龙吟·上巳
作者：李弥逊
朝代：宋

化工收拾芳菲，晕酥剪彩迎春禊。江山影里，泰阶星聚，重寻古意。曲水流觞，晚林张宴，竹边花外。倩飞英衬地，繁枝障日，游丝驻，羲和旆。云避清歌自止。放一钩、玉沈寒水。西园飞盖，东山携妓，古今无愧。闻道东君，商量花蕊，作明年计。待公归，独运丹青妙手，忆山阴醉。
水龙吟·上巳
作者：李弥逊
朝代：宋
体裁：词

化工收拾芳菲，晕酥剪綵迎春禊。江山影里，泰阶星聚，重寻古意。曲水流觞，晚林张宴，竹边花外。倩飞英衬地，繁枝障日，游丝驻，羲和旆。云避清歌自止。放一钩、玉沉寒水。西园飞盖，东山携妓，古今无愧。闻道东君，商量花蕊，作明年计。待公归，独运丹青妙手，忆山阴醉。
水龙吟·化工收拾芳菲
作者：李弥逊
朝代：宋
体裁：词

化工收拾芳菲，晕酥翦彩迎春禊。
江山影里，泰阶星聚，重寻古意。
曲水流觞，晚林张宴，竹边花外。
倩飞英衬地，繁枝障日，游丝驻，羲和旆。
雪避清歌自止。
放一钩、玉沈寒水。
西园飞盖，东山携妓，古今无愧。
闻道东君，商量花蕊，作明年计。
待公归，独运丹青妙手，忆山阴醉。
水龙吟（上巳）
作者：李弥逊
朝代：宋

化工收拾芳菲，晕酥翦彩迎春禊。江山影里，泰阶星聚，重寻古意。曲水流觞，晚林张宴，竹边花外。倩飞英衬地，繁枝障日，游丝驻，羲和旆。云避清歌自止。放一钩、玉沈寒水。西园飞盖，东山携妓，古今无愧。闻道东君，商量花蕊，作明年计。待公归，独运丹青妙手，忆山阴醉。
永遇乐
作者：李弥逊
朝代：宋
体裁：词

五十劳生，紫髯霜换，白日驹过。
闭户推愁，缘崖避俗，壁角团蒲坐。
提壶人至，竹根同卧，醉帽尽从敧堕。
梦惊回，满身疏影，露滴月斜云破。
无人自酌，有邀皆去，我笑两翁多可。
忍冻吟诗，典衣沽酒，二子应嗤我。
两忘一笑，调同今古，谁道郢歌无和。
后之人，犹今视昔，有能继麽。
永遇乐
作者：李弥逊
朝代：宋
体裁：词

曲径通幽，小亭依翠，春事才过。
看笋成竿，等花著果，永昼供闲坐。
苍苍晚色，临渊小立，引首暮鸥飞堕。
悄无人，一溪山影，可惜被渠分破。
百年似梦，一身如寄，南北去留皆可。
我自知鱼，け然濠上，不问鱼非我。
隔篱呼取，举杯对影，有唱更凭谁和。
知渊明，清流临赋，得似恁麽。
永遇乐·五十劳生
作者：李弥逊
朝代：宋

五十劳生，紫髯霜换，白日驹过。
闭户推愁，缘崖避俗，壁角团蒲坐。
提壶人至，竹根同卧，醉帽尽从敧堕。
梦惊回，满身疏影，露滴月斜云破。
无人自酌，有邀皆去，我笑两翁多可。
忍冻吟诗，典衣沽酒，二子应嗤我。
两忘一笑，调同今古，谁道郢歌无和。
后之人，犹今视昔，有能继么。
永遇乐·曲径通幽
作者：李弥逊
朝代：宋

曲径通幽，小亭依翠，春事才过。
看笋成竿，等花着果，永昼供闲坐。
苍苍晚色，临渊小立，引首暮鸥飞堕。
悄无人，一溪山影，可惜被渠分破。
百年似梦，一身如寄，南北去留皆可。
我自知鱼，け然濠上，不问鱼非我。
隔篱呼取，举杯对影，有唱更凭谁和。
知渊明，清流临赋，得似恁么。
永遇乐（初夏独坐西山钓台新亭）
作者：李弥逊
朝代：宋
体裁：词

曲径通幽，小亭依翠，春事才过。看笋成竿，等花著果，永昼供闲坐。苍苍晚色，临渊小立，引首暮鸥飞堕。悄无人，一溪山影，可惜被渠分破。百年似梦，一身如寄，南北去留皆可。我自知鱼，翛然濠上，不问鱼非我。隔篱呼取，举杯对影，有唱更凭谁和。知渊明，清流临赋，得似恁么。
永遇乐（学士兄筑室南山拒梗峰下，与西山相对。因生日，以词见意）
作者：李弥逊
朝代：宋
体裁：词

一水如绳，两山如翼，绿野如绣。松院干霄，筠庄枕浪，揽尽溪山秀。水南水北，竹舆兰棹，来往月宵花昼。问人间、天上何处，更寻大围小有。人言拒梗，功成仙去，丹鼎夜寒光透。唤取云英，炼成石髓，日月齐长久。烦君挟我，朝元真阙，两翼羽轻风骤。此时看，小茅峰顶，有云贯斗。
永遇乐（用前韵呈张仲宗、苏粹中）
作者：李弥逊
朝代：宋
体裁：词

五十劳生，紫髯霜换，白日驹过。闭户推愁，缘崖避俗，壁角团蒲坐。提壶人至，竹根同卧，醉帽尽从欹堕。梦惊回，满身疏影，露滴月斜云破。无人自酌，有邀皆去，我笑两翁多可。忍冻吟诗，典衣沽酒，二子应嗤我。两忘一笑，调同今古，谁道郢歌无和。后之人，犹今视昔，有能继么。
江神子·临安道中
作者：李弥逊
朝代：宋
体裁：词

梦中北去又南来。饱风埃。鬓华衰。浮木飞蓬，踪迹为谁催。自笑自悲还自误，一杯酒，鼻如雷。晓舆行处觉春回。屑琼瑰。糁莓苔。病眼冲寒，欲闭又还开。近水人家篱落畔，遥认得，一枝梅。
江神子江城子
作者：李弥逊
朝代：宋
体裁：词

梦中北去又南来。饱风埃。鬓华衰。浮木飞蓬，踪迹为谁催。自笑自悲还自语，一杯酒，鼻如雷。晓舆行处觉春回。屑琼瑰。糁莓苔。病眼冲寒，欲闭又还开。水近人家篱落畔，遥认得，一枝梅。
江神子（临安道中）
作者：李弥逊
朝代：宋
体裁：词

梦中北去又南来。饱风埃。鬓华衰。浮木飞蓬，踪迹为谁催。自笑自悲还自误，一杯酒，鼻如雷。晓舆行处觉春回。屑琼瑰。糁□苔。病眼冲寒，欲闭又还开。近水人家篱落畔，遥认得，一枝梅。
池上对月
作者：李弥逊
朝代：宋

卷芦吹散一空云，天面明金挂侧盆。竹柏疏阴浮藻荇，山河清影落乾坤。习家池上酒初漉，越女溪边花正繁。我醉欲眠归未得，纷纷身外不须论。
池上对月
作者：李弥逊
朝代：宋

捲芦吹散一空云，天面明金挂侧盆。竹柏疏阴浮藻荇，山河清影落乾坤。习家池上酒初漉，越女溪边花正繁。我醉欲眠归未得，纷纷身外不须论。
池上对月
作者：李弥逊
朝代：宋

捲芦吹散一空云，天面明金挂侧盆。
竹柏疏阴浮藻荇，山河清影落干坤。
习家池上酒初漉，越女溪邉花正繁。
我醉欲眠归未得，纷纷身外不须论。
池亭待月
作者：李弥逊
朝代：宋

轻雷不成雨，风砌旋支床。山乱云行曲，楼高月路长。柴门非故国，戎马尚他乡。笳鼓悲清暝，关河思不忘。不寐池塘夜，萧萧夏木重。亭虚风趁客，水净月随侬。蛙喜鸣如吹，蝉饥语似蛩。一区真自足，何地肯相容。
池亭待月·其一
作者：李弥逊
朝代：宋

轻雷不成雨，风砌旋搘床。
山乱云行曲，楼髙月路长。
柴门非故国，戎马尚他乡。
笳鼓悲清暝，关河思不忘。
池亭待月·其一
作者：李弥逊
朝代：宋

轻雷不成雨，风砌旋支床。山乱云行曲，楼高月路长。柴门非故国，戎马尚他乡。笳鼓悲清暝，关河思不忘。
池亭待月二首
作者：李弥逊
朝代：宋
体裁：五言律诗

不寐池塘夜，萧萧夏木重。亭虚风趁客，水净月随侬。蛙喜鸣如吹，蝉饥语似蛩。一区真自足，何地肯相容。
池亭待月二首
作者：李弥逊
朝代：宋

轻雷不成雨，风砌旋搘床。山乱云行曲，楼高月路长。柴门非故国，戎马尚它乡。笳鼓悲清暝，关河思不忘。
池亭独坐
作者：李弥逊
朝代：宋

物华苒苒竞芳新，六月红渠自作春。
走马看花传好句，长梯摘实赖幽人。
雨余门巷无留客，月上池台绝过尘。
为约龟鱼共清赏，酒香花气两相亲。
池亭独坐
作者：李弥逊
朝代：宋

物华苒苒竞芳新，六月红渠自作春。走马看花传好句，长梯摘实赖幽人。雨馀门巷无留客，月上池台绝过尘。为约龟鱼共清赏，酒香花气两相亲。
池亭独坐
作者：李弥逊
朝代：宋

物华苒苒竞芳新，六月红蕖自作春。走马看花传好句，长梯摘实赖幽人。雨馀门巷无留客，月上池台绝过尘。为约龟鱼共清赏，酒香花气两相亲。
沁园春·敧枕深轩
作者：李弥逊
朝代：宋
体裁：词

敧枕深轩，散帙虚堂，畏景屡移。
渐披襟临水，搘床就月，莲香拂面，竹色侵衣。
压玉为醪，折荷当盏，卧看银潢星四垂。
人归后，伴饥蝉自语，宿鸟相依。
痴儿。
莫蹈危机。
悟四十九年都尽非。
任纡朱拖紫，围金佩玉，青钱流地，白璧如坻。
富贵浮云，身名零露，事事无心归便归。
秋风动，正吴淞月冷，莼长鲈肥。
沁园春·敧枕深轩
作者：李弥逊
朝代：宋

欹枕深轩，散帙虚堂，畏景屡移。渐披襟临水，支床就月，莲香拂面，竹色侵衣。压玉为醪，折荷当酉戋，卧看银潢星四垂。人归后，任饥蝉自啸，宿鸟相依。痴儿。莫蹈危机。悟三十九年都尽非。任纡朱拖紫，围金珮玉，青钱流地，白璧如坻。富贵浮云，身名零露，事事无心归便归。秋风动，正吴松月冷，莼长鲈肥。
沁园春（寄张仲宗）
作者：李弥逊
朝代：宋
体裁：词

欹枕深轩，散帙虚堂，畏景屡移。渐披襟临水，支床就月，莲香拂面，竹色侵衣。压玉为醪，折荷当盏，卧看银潢星四垂。人归后，伴饥蝉自语，宿鸟相依。痴儿。莫蹈危机。悟四十九年都尽非。任纡朱拖紫，围金佩玉，青钱流地，白璧如坻。富贵浮云，身名零露，事事无心归便归。秋风动，正吴淞月冷，莼长鲈肥。
法王东庵
作者：李弥逊
朝代：宋
体裁：五言排律

吾宗丘壑资，耿耿抱幽独。结构祗洹家，萦回转岩腹。前川布黄金，合嶂来苍玉。步出觉华天，乘凌眩生目。云间起层林，林际悬高屋。断砌滴疏泉，微踪隐深麓。堂空贝叶昏，苔封半阶绿。朱幡久不来，哀猿响秋谷。
法王东庵
作者：李弥逊
朝代：宋

吾宗丘壑资，耿耿抱幽独。
结构祗洹家，萦回转岩腹。
前川布黄金，合嶂来苍玉。
步出觉华天，乘凌眩生目。
云间起层林，林际悬高屋。
断砌滴疏泉，微踪隐深麓。
堂空贝叶昏，苔封半阶绿，
朱幡久不来，遂意猿响秋谷。
洞仙歌·残烟薄雾
作者：李弥逊
朝代：宋
体裁：词

残烟薄雾，杖东风排遣。收拾轻寒做轻暖。问墙偶屋角，多少青红，春不语，行处随人近远。穿帘花影乱，金鸭香温，幽梦醒时午禽啭。任抛书推枕，嚼蕊攀条，暗消了、清愁一半。且莫放、浮云蔽晴晖，怕惹起羁人，望中凝恋。
洞仙歌（次李伯纪韵）
作者：李弥逊
朝代：宋
体裁：词

残烟薄雾，仗东风排遣。收拾轻寒做轻暖。问墙隅屋角，多少青红，春不语，行处随人近远。穿帘花影乱。金鸭香温，幽梦醒时午禽啭。任抛书推枕，嚼蕊攀条，暗消了、清愁一半。且莫放、浮云蔽晴晖，怕惹起羁人，望中凝恋。
洞仙歌（登临漳城咏梅）
作者：李弥逊
朝代：宋
体裁：词

断桥斜路，又是春来也。仙掌挼云半开谢。尽凝酥砌粉，不似真香，分明对、冰雪肌肤姑射。天涯伤老大，万斛新愁，一笑端须问花借。纵广平冷淡，铁石心肠，未拚得、花里风前月下。为传语、游蜂缓经营，且留与山翁，醉吟清夜。
浣溪沙·向日南枝不奈晴
作者：李弥逊
朝代：宋
体裁：词

向日南枝不奈晴。无风绛雪自飘零。画楼更作断肠声。小侧金荷迎落蕊，高烧银烛照残英。生愁斜月酒初醒。
浣溪沙·小小茅茨隐翠微
作者：李弥逊
朝代：宋
体裁：词

小小茅茨隐翠微。桥平双手弄涟漪。好风还动去年枝。得雨疏梅肥欲展，人家次第有芳菲。惜花恰莫探春迟。
浣溪沙·箫鼓哀吟乐楚臣
作者：李弥逊
朝代：宋
体裁：词

箫鼓哀吟乐楚臣。牙樯锦缆簇江漘。调高彩笔逞尖新。海角逢时伤老大，莫辞卮酒话情亲。与君同是异乡人。
浣溪沙（和蒋丞端午竞渡）
作者：李弥逊
朝代：宋

箫鼓哀吟乐楚臣。牙樯锦缆簇江D54E。调高彩笔逞尖新。海角逢时伤老大，莫辞卮酒话情亲。与君同是异乡人。
浪淘沙·乐事信难逢
作者：李弥逊
朝代：宋
体裁：词

乐事信难逢。
莫放匆匆。
飞红撩乱减春容。
临水不禁频送客，风袖龙锺。
小阁画堂东。
绮绣相重。
尊前谁唱夏云峰。
醒后欲寻溪上路，烟水无穷。
浪淘沙令·连鹏举坐上次康平仲留别韵
作者：李弥逊
朝代：宋
体裁：词

乐事信难逢。莫放匆匆。飞红撩乱减春容。临水不禁频送客，风袖龙钟。小阁画堂东。绮绣相重。樽前谁唱夏云峰。醒后欲寻溪上路，烟水无穷。
浪淘沙（林仲和送芍药，再以词为寄，次韵谢之）
作者：李弥逊
朝代：宋
体裁：词

把酒挽芳时。醉袖淋漓。多情楚客为秋悲。未抵香飘红褪也，独绕空枝。天女宝刀迟。露染风披。翠云叠叠拥铢衣。知道筠溪春寂寞，来慰相思。
浪淘沙（连鹏举坐上次康平仲留别韵）
作者：李弥逊
朝代：宋

乐事信难逢。莫放匆匆。飞红撩乱减春容。临水不禁频送客，风袖龙钟。小阁画堂东。绮绣相重。尊前谁唱夏云峰。醒后欲寻溪上路，烟水无穷。
淮阴遇风雨
作者：李弥逊
朝代：宋

吾庐岂不好，白日苦易夕。如何芳岁阑，尚此千里役。乾坤一虚舟，浩荡楚天碧。江山已在眼，道路修且隔。风雨怕不休，波浪蹴天掷。船头困九牛，屡挽不进尺。人生造化间，有似风中翮。偶去还复来，胡为事形迹。杜陵诛云师，韩子诅风伯。我已两忘言，引觞聊自适。
淮阴遇风雨
作者：李弥逊
朝代：宋

吾庐岂不好，白日苦易夕。
如何芳岁阑，尚此千里役。
干坤一虚舟，浩荡楚天碧。
江山已在眼，道路修且隔。
风雨怕不休，波浪蹴天掷。
船头困九牛，屡挽不进尺。
人生造化间，有似风中翮。
偶去还復来，胡为事形迹。
杜陵诛云师，韩子诅风伯。
我已两忘言，引觞聊自适。
淮阴遇风雨
作者：李弥逊
朝代：宋

吾庐岂不好，白日苦易夕，
如何芳岁阑，尚此千里役。
乾坤一虚舟，浩荡楚天碧。
江山已在眼，道路修且隔。
风雨怕不休，波浪蹴天掷。
船头困九牛，屡挽不进尺。
人生造化间，有似风中翮。
偶去还复来，胡为事形迹。
杜陵诛云师，韩子诅风伯。
我已两忘言，引觞聊自适。
清平乐
作者：李弥逊
朝代：宋
体裁：词

烛花催晓。
醉玉颓春酒。
一骑东风消息到。
占得鳖头龙首。
长安去路骎骎。
明朝跃马芳阴。
应是花繁莺巧，东君著意琼林。
清平乐
作者：李弥逊
朝代：宋
体裁：词

长红小白。何处寻梅格。日日南山云满额。暗老一分春色。广平赋罢瑶香。细花花蕊商量。留得笔端雨露，后来收拾群芳。
清平乐·推愁何计
作者：李弥逊
朝代：宋

推愁何计。车下忘乘坠。日上南枝春有意。已讶红酥如缀。儿童缓整余杯。芒鞋午夜重来。素面应憎月冷，真香不逐风回。
清平乐·推愁何计
作者：李弥逊
朝代：宋
体裁：词

推愁何计。车下忘乘坠。日上南枝春有意。已讶红酥如缀。儿童缓整馀杯。芒鞋午夜重来。素面应憎月冷，真香不逐风回。
清平乐·烛花催晓
作者：李弥逊
朝代：宋

烛花催晓。
醉玉颓春酒。
一骑东风消息到。
占得鳖头龙首。
长安去路骎骎。
明朝跃马芳阴。
应是花繁莺巧，东君着意琼林。
清平乐·长红小白
作者：李弥逊
朝代：宋
体裁：词

长红小白。何处寻梅格。日日南山云满额。暗老一分春色。广平赋罢瑶香。细□花蕊商量。留得笔端雨露，后来收拾群芳。
清平乐·长红小白
作者：李弥逊
朝代：宋

长红小白。何处寻梅格。日日南山云满额。暗老一分春色。广平赋罢瑶香。细□花蕊商量。留得笔端雨露，后来收拾群芳。二月始得此词，故于末章见意。
清平乐（春晚）
作者：李弥逊
朝代：宋
体裁：词

一帘红雨。飘荡谁家去。门外垂杨千万缕。不把东风留住。旧巢燕子来迟。故园绿暗残枝。肠断画桥烟水，此情不许春知。
清平乐（次韵叶少蕴和程进道梅花）
作者：李弥逊
朝代：宋
体裁：词

断桥缺月。点点枝头雪。画角吹残声未歇。早是一年春别。寿阳弄粉成妆。柔肠结结丁香。可怕真梅轻妒，游蜂说与何妨。
清平乐（登第）
作者：李弥逊
朝代：宋
体裁：词

烛花催晓。醉玉颓春酒。一骑东风消息到。占得鳌头龙首。长安去路骎骎。明朝跃马芳阴。应是花繁莺巧，东君著意琼林。
渔家傲·博士生日
作者：李弥逊
朝代：宋

海角秋高风力骤。楼台四面山容瘦。季子貂裘寒欲透。悬弧昼。高歌棣萼聊卮酒。且共追欢宽白首。清閒赢得身长久。世上功名翻覆手。为君寿。腰间要看悬金斗。
渔家傲（博士生日）
作者：李弥逊
朝代：宋
体裁：词

海角秋高风力骤。楼台四面山容瘦。季子貂裘寒欲透。悬弧昼。高歌棣萼聊卮酒。且共追欢宽白首。清闲赢得身长久。世上功名翻覆手。为君寿。腰间要看悬金斗。
渡横溪
作者：李弥逊
朝代：宋

百尺沧浪两岸沙，肩舆徒涉步攲斜。溪声犹带夜来雨，山色渐分云外霞。岸半断林开鸟道，水边疏竹近人家。尘埃何处寻真境，试逐寒流认落花。
渡横溪
作者：李弥逊
朝代：宋

百尺沧浪两岸沙，肩舆徒涉步欹斜。
溪声犹带夜来雨，山色渐分云外霞。
岸半断林开鸟道，水边疏生近人家。
尘埃何处寻真境，试农寒流认落花。
渡横溪
作者：李弥逊
朝代：宋

百尺沧浪两岸沙，肩舆徒涉步欹斜。
溪声犹带夜来雨，山色渐分云外霞。
岸半断林开鸟道，水邉疏竹近人家。
尘埃何处寻真境，试逐寒流认落花。
渡江
作者：李弥逊
朝代：宋

沿江山断水如天，横绝奔流一叶船。身世自知同幻梦，不应对此重茫然。山形虎脊高低去，帆影鱼鳞远近来。已到江南望江北，更留青眼为谁开。
渡江·其二
作者：李弥逊
朝代：宋

山形虎脊髙低去，帆影鱼鳞远近来。
已到江南望江北，更留青眼为谁开。
渡江二首
作者：李弥逊
朝代：宋
体裁：七言绝句

山形虎脊高低去，帆影鱼鳞远近来。已到江南望江北，更留青眼为谁开。
渡江二首
作者：李弥逊
朝代：宋
体裁：七言绝句

沿江山断水如天，横绝奔流一叶船。身世自知同幻梦，不应对此重茫然。
游梅坡席上杂酬
作者：李弥逊
朝代：宋

夜饮宁辞醉，春酲莫厌投。
有人重载酒，后会不须谋。
游梅坡席上杂酬
作者：李弥逊
朝代：宋

知章不怕酒如泉，莫遣花催蜡炬烟。
明日宿云生晓雾，一番风雨暗梅川。
游梅坡席上杂酬·其一
作者：李弥逊
朝代：宋
体裁：七言绝句

知章不怕酒如泉，莫遣花催蜡蠋烟。明日宿云生晓雾，一番风雨暗梅川。
游梅坡席上杂酬·其七
作者：李弥逊
朝代：宋
体裁：五言绝句

夜饮宁辞醉，春醒莫厌投。有人重载酒，后会不须谋。
游梅坡席上杂酬·其三
作者：李弥逊
朝代：宋

酒面风生缬，纱巾日共斜。醉乡知路隐，不复问吾家。
游梅坡席上杂酬·其三
作者：李弥逊
朝代：宋

酒面风生缬，纱巾日共斜。醉乡知路隐，不复问吾家。醉帽迎风落，春衣日径斜。花梢密藏路，隐约见山家。白玉千株暗，青云一径斜。从来少车马，恐是阿环家。花拥山头白，云翻日脚斜。银蟾已照路，游客莫思家。夜饮宁辞醉，春醒莫厌投。有人重载酒，后会不须谋。得路山方尽，如归馆暂投。春风供笑傲，一醉岂人谋。知章不怕酒如泉，莫遣花催蜡蠋烟。明日宿云生晓雾，一番风雨暗梅川。风约疏梅蘸石泉，山涵弱柳借厨烟。竹篱茅屋倾樽酒，坐看银钩上晚川。
游梅坡席上杂酬·其三
作者：李弥逊
朝代：宋

酒面风生缬，纱巾日共斜。
醉乡知路隐，不復问吾家。
游梅坡席上杂酬·其二
作者：李弥逊
朝代：宋

风约疏梅蘸石泉，山涵弱柳借厨烟。
竹篱茅屋倾樽酒，坐看银鈎上晚川。
游梅坡席上杂酬·其二
作者：李弥逊
朝代：宋

风约疏梅蘸石泉，山涵弱柳借厨烟。竹篱茅屋倾樽酒，坐看银钩上晚川。
游梅坡席上杂酬·其五
作者：李弥逊
朝代：宋
体裁：五言绝句

白玉千株暗，青云一径斜。从来少车马，恐是阿环家。
游梅坡席上杂酬·其八
作者：李弥逊
朝代：宋
体裁：五言绝句

得路山方尽，如归馆暂投。春风供笑傲，一醉岂人谋。
游梅坡席上杂酬·其六
作者：李弥逊
朝代：宋
体裁：五言绝句

花拥山头白，云翻日脚斜。银蟾已照路，游客莫思家。
游梅坡席上杂酬·其四
作者：李弥逊
朝代：宋
体裁：五言绝句

醉帽迎风落，春衣日径斜。花梢密藏路，隐约见山家。
游玉华洞
作者：李弥逊
朝代：宋
体裁：七言绝句

步出山门日已西，昏鸦寒并隔巢枝。更寻陈迹穿阴洞，藓壁关真屈径奇。
游石门用前韵促陈丞
作者：李弥逊
朝代：宋

昨夜浓阴泼墨来，比邻折简小奚催。印窗寒月晓前白，寻壑春舆天际回。盏面绿浮新展叶，杖头黄碍半肥梅。知君自扫松间径，古锦何妨此地开。
游石门用前韵促陈丞
作者：李弥逊
朝代：宋

昨夜浓阴泼墨来，比邻折简小奚催。
印窗寒月晓前白，寻壑春舆天际回。
醆面绿浮新展叶，杖头黄碍半肥梅。
知君自扫松间径，古锦何妨此地开。
游雪峰将至大目溪
作者：李弥逊
朝代：宋

造物随人意，轻帆百里间。舟痕风力健，客枕橹声闲。山合尘纵断，秋高爽气还。望州相见处，蓦直透三关。
游雪峰将至大目溪
作者：李弥逊
朝代：宋

造物随人意，轻帆百里间。
舟痕风力健，客枕橹声闲。
山合尘纵断，秋髙爽气还。
望州相见处，蓦直透三关。
游龙潭
作者：李弥逊
朝代：宋
体裁：七言绝句

百念轻冰已着汤，解缨何必濯沧浪。欲收一滴寒潭水，散作人间无尽凉。
游龙潭
作者：李弥逊
朝代：宋

秦山破碎天上来，女娲仙去空崔嵬。
中悬鸣玉二千尺，下有百尺青铜开。
居龙变化出嘘吸，雨暗云昏鬼神入。
我来坐石秋水闲，云影扶疏落空湿。
浮丘容成不可俟，摩挲青壁着名字。
两翁下游会有时，访我钟陵五松寺。
游龙潭
作者：李弥逊
朝代：宋
体裁：古风

秦山破碎天上来，女娲仙去空崔嵬。中悬鸣玉二千尺，下有百尺青铜开。居龙变化出嘘吸，雨暗云昏鬼神入。我来坐石秋水闲，云影扶疏落空湿。浮丘容成不可俟，摩挲青壁著名字。两翁下游会有时，访我钟陵五松寺。
满庭芳·中秋次刘梦弼韵
作者：李弥逊
朝代：宋
体裁：词

荷背翻黄，蕉心滴翠，雨洗庭院无尘。断云缺处，矫首望冰轮。迤逦天垂四幕，星杓淡、河汉横银。笙歌散，风帘自上，寒水满楼明。刘郎方得计，床摇绣户，枕并华裀。笑狂客无眠，坐听钟鲸。明月中秋一梦，临鸳甃、三绕殷勤。清光里，持杯对影，风月两兼并。
满庭芳·荷背翻黄
作者：李弥逊
朝代：宋
体裁：词

荷背翻黄，蕉心滴翠，雨洗庭院无尘。
断云缺处，矫首望冰轮。
迤逦天垂四幕，星杓淡、河汉横银。
笙歌散，风帘自上，寒水满楼明。
刘郎方得计，钗摇绣户，枕并华裀。
笑狂客无眠，坐听锺鲸。
明月中秋一梦，临鸳甃、三绕殷勤。
清光里，持杯对影，风月两兼并。
满庭芳（中秋次刘梦弼韵）
作者：李弥逊
朝代：宋

荷背翻黄，蕉心滴翠，雨洗庭院无尘。断云缺处，矫首望冰轮。迤逦天垂四幕，星杓淡、河汉横银。笙歌散，风帘自上，寒水满楼明。刘郎方得计，钗摇绣户，枕并华裀。笑狂客无眠，坐听钟鲸。明月中秋一梦，临鸳甃、三绕殷勤。清光里，持杯对影，风月两兼并。
滴滴金·次韵尚书兄老山堂雪
作者：李弥逊
朝代：宋

广平未拚心如铁。恨梅花、隔年别。化工剪水斗春风，似南枝和月。长鲸一饮宁论石。想高歌、醉瑶席。几时归去共尊罍，看寒花连陌。
滴滴金·次韵尚书兄老山堂雪
作者：李弥逊
朝代：宋
体裁：词

广平未拚心如铁。恨梅花、隔年别。化工剪水斗春风，似南枝和月。长鲸一饮宁论石。想高歌、醉瑶席。几时归去共樽罍，看寒花连陌。
滴滴金（次韵尚书兄老山堂雪）
作者：李弥逊
朝代：宋
体裁：词

广平未拚心如铁。恨梅花、隔年别。化工翦水斗春风，似南枝和月。长鲸一饮宁论石。想高歌、醉瑶席。几时归去共尊罍，看寒花连陌。
点绛唇·奉酬富季申
作者：李弥逊
朝代：宋
体裁：词

剪剪疏花，托根宛在长松底。蔓柯相倚。便有凌霄志。丹凤忽来，小队迎秋起。留无计。待公归侍。重与分红翠。
点绛唇·奉酬富季申
作者：李弥逊
朝代：宋

剪剪疏花，托根宛在长松底。蔓柯相倚。便有淩霄志。丹凤忽来，小队迎秋起。留无计。待公归侍。重与分红翠。
点绛唇·富季申生日
作者：李弥逊
朝代：宋
体裁：词

花信争先，暗将春意传桃李。寿乡同醉。绿野联珠履。麟阁丹青，眷注耆英裔。眉间喜。日边飞骑。来促东山起。
点绛唇（奉酬富季申）
作者：李弥逊
朝代：宋
体裁：词

翦翦疏花，托根宛在长松底。蔓柯相倚。便有凌霄志。丹凤忽来，小队迎秋起。留无计。待公归侍。重与分红翠。
点绛唇（富季申生日）
作者：李弥逊
朝代：宋
体裁：词

花信争先，暗将春意传桃李。寿卿同醉。绿野连珠履。麟阁丹青，眷注耆英裔。眉间喜。日边飞骑。来促东山起。
独宿昭亭山寺
作者：李弥逊
朝代：宋
体裁：古风

山寒六月飞霜雪，楼殿夜深钟鼓歇。琅玗无风万戟闲，屋角明河挂天阙。龙牙七尺玉壶冰，炯炯神清梦不成。可怜幽绝无人共，卧看云头壁月生。
玉山道中有感
作者：李弥逊
朝代：宋

溪绕长山屋绕溪，隔林楼阁暮钟迟。青灯一枕家山梦，镜里平明满面丝。寂寞新阡草未长，一身千里路茫茫。秋风解染愁人泪，枫叶能红菊亦黄。
玉山道中有感·其一
作者：李弥逊
朝代：宋

溪绕长山屋绕溪，隔林楼阁暮钟迟。
青灯一枕家山梦，镜裏平明满面丝。
玉山道中有感二首
作者：李弥逊
朝代：宋
体裁：七言绝句

寂寞新阡草未长，一身千里路茫茫。秋风解染愁人泪，枫叶能红菊亦黄。
玉山道中有感二首
作者：李弥逊
朝代：宋

溪绕长山屋绕溪，隔林楼阁暮钟迟。青灯一枕家山梦，镜里平明满面丝。
王岩起乐斋
作者：李弥逊
朝代：宋

漫浪行地一舟虚，神手逢场乐有余。
客裏纵令怀旧国，公家何必爱吾庐。
饱知世事同分鹿，肯为时名更羡鱼。
吏退晴窗春睡足，牙籖狼籍满床书。
王岩起乐斋
作者：李弥逊
朝代：宋

漫浪行地一舟虚，神手逢场乐有馀。客里纵令怀旧国，公家何必爱吾庐。饱知世事同分鹿，肯为时名更羡鱼。吏退晴窗春睡足，牙签狼籍满床书。
王岩起乐斋
作者：李弥逊
朝代：宋

漫浪行地一舟虚，神手逢场乐有馀。客里纵令怀旧国，公家何必爱吾庐。饱知世事同分鹿，肯为时名更羡鱼，吏退晴窗春睡足，牙签狼籍满床书。
琴溪
作者：李弥逊
朝代：宋
体裁：五言律诗

竹色千钟静，溪光一鉴开。岩隈宿风雨，人迹老莓苔。控鲤定何在，骑鲸今不来。空馀泉上月，与我共徘徊。
琴溪
作者：李弥逊
朝代：宋

竹色千钟静，溪光一鑑开。
岩隈宿风雨，人迹老莓苔。
控鲤定何在，骑鲸今不来。
空余泉上月，与我共徘徊。
瓜步阻风作
作者：李弥逊
朝代：宋

西风趣秋去，何日放船回。
不见澄江练，唯闻卷地雷。
宦游双鬓改，飘泊寸心灰。
落日乾坤里，微吟酒一杯。
瓜步阻风作
作者：李弥逊
朝代：宋

西风趣秋去，何日放船回。不见澄江练，唯闻捲地雷。宦游双鬓改，飘泊寸心灰。落日乾坤里，微吟酒一杯。牢落穷途暮，扁舟水四涯。十年长作客，万里得还家。云散山排仗，潮生浪趁衙。殷勤谢风马，为挂一帆斜。
瓜步阻风作·其一
作者：李弥逊
朝代：宋

西风趣秋去，何日放船回。不见澄江练，唯闻捲地雷。宦游双鬓改，飘泊寸心灰。落日乾坤里，微吟酒一杯。
瓜步阻风作·其一
作者：李弥逊
朝代：宋

西风趣秋去，何日放船迴。
不见澄江练，唯闻捲地雷。
宦游双鬓改，飘泊寸心灰。
落日干坤裏，微吟酒一杯。
瓜步阻风作·其二
作者：李弥逊
朝代：宋
体裁：五言律诗

牢落穷途暮，扁舟水四涯。十年长作客，万里得还家。云散山排仗，潮生浪趁衙。殷勤谢风马，为挂一帆斜。
用硕夫韵述怀
作者：李弥逊
朝代：宋

少年正堕尘网中，晚岁臭味商山翁。避喧苦厌俗眼白，得酒径借衰颜红。半生事业一经足，是处生涯四壁空。故人白发音书断，倾盖交情独见公。黄尘工染寒士裾，造物不与相乘除。君愁尽写杜陵句，我老欲作嵇康书。何门真是万人敌，近事不闻三顾庐。端知驽马恋栈豆，水激自有溟南鱼。
用硕夫韵述怀·其一
作者：李弥逊
朝代：宋

少年正堕尘网中，晚岁臭味商山翁。避喧苦厌俗眼白，得酒径借衰颜红。半生事业一经足，是处生涯四壁空。故人白发音书断，倾盖交情独见公。
用硕夫韵述怀·其一
作者：李弥逊
朝代：宋

少年正堕尘网中，晚岁臭味商山翁。
避喧苦厌俗眼白，得酒径借衰颜红。
半生事业一经足，是处生涯四壁空。
故人白髪音书断，倾盖交情独见公。
用硕夫韵述怀·其二
作者：李弥逊
朝代：宋

黄尘工染寒士裾，造物不与相乘除。
君愁尽写杜陵句，我老欲作嵇康书。
何门真是万人敌，近事不闻三頋庐。
端知驽马恋栈豆，水激自有溟南鱼。
用硕夫韵述怀·其二
作者：李弥逊
朝代：宋

黄尘工染寒士裾，造物不与相乘除。君愁尽写杜陵句，我老欲作嵇康书。何门真是万人敌，近事不闻三顾庐。端知驽马恋栈豆，水激自有溟南鱼。
用硕夫韵述怀二首
作者：李弥逊
朝代：宋

少年正堕尘网中，晚岁臭味商山翁。辟喧苦厌俗眼白，得酒经借衰颜红。半生事业一经足，是处生涯四壁空。故人白发音书断，倾盖交情独见公。
用硕夫韵述怀二首
作者：李弥逊
朝代：宋

黄尘工染寒士裾，造物不与相乘除，
君愁尽写杜陵句，我老欲作嵇康书。
何门真是万人敌，近事不闻三顾庐。
端知驽马峦栈豆，水激自有溟南鱼。
用陆元觐韵
作者：李弥逊
朝代：宋

自笑愚翁老一溪，鬓丝庭草共萋萋。愁边日永人思睡，花上春浓莺乱啼。十事未陈身已远，三钟无补首空低。年来灰冷人间念，惟有葵心日日西。
用陆元觐韵
作者：李弥逊
朝代：宋

自笑愚翁老一溪，鬓丝庭草共萋萋。
愁边日永人思睡，花上春浓莺乱啼。
十事未陈身已远，三钟无补首空低。
年来灰冷人间念，惟有藓心日日西。
用陆元觐韵
作者：李弥逊
朝代：宋

自笑愚翁老一溪，鬓丝庭草共萋萋。
愁邉日永人思睡，花上春浓莺乱啼。
十事未陈身已远，三钟无补首空低。
年来灰冷人间念，惟有葵心日日西。
申伯坐上屡成佳语句独未见和德久贻信中之作
作者：李弥逊
朝代：宋

旬句情怀胜好官，敢穷笔力谩追攀。清新气味经三沐，煅炼工夫到九还。自是吟边有丘壑，不因行处在江山。凭君倚马移东道，为促金钗理鬓鬟。
申伯坐上屡成佳语句独未见和德久贻信中之作次韵
作者：李弥逊
朝代：宋

得句情怀胜好官，敢穷笔力谩追攀。清新气味经三沐，煅炼工夫到九还。自是吟边有丘壑，不因行处在江山。凭君倚马移东道，为促金钗理鬓鬟。
申伯坐上屡成佳语句独未见和德久贻信中之作次韵
作者：李弥逊
朝代：宋

得句情怀胜好官，敢穷笔力谩追攀。
清新气味经三沐，煅炼工夫到九还。
自是吟邉有丘壑，不因行处在江山。
凭君倚马移东道，为促金钗理鬂鬟。
留别傅才儒
作者：李弥逊
朝代：宋

壮岁追随鬓已苍，谁将勋业问行藏。
怜公惜莫鸡群鹤，頋我凌兢虎质羊。
败柳亦工喧暮雨，寒花直欲腻秋霜。
更谋浊酒穷清夜，明日山深木叶黄。
留别傅才儒
作者：李弥逊
朝代：宋

壮岁追随鬓已苍，谁将勋业问行藏。怜公惜莫鸡群鹤，顾我凌兢虎质羊。败柳亦工喧暮雨，寒花直欲腻秋霜。更谋浊酒穷清夜，明日山深木叶黄。
留别傅才儒
作者：李弥逊
朝代：宋

壮岁追随鬓已苍，谁将勋业问行藏。
怜公错莫鸡群鹤，顾我凌兢虎质羊。
败柳变工喧暮雨，寒花直欲腻秋霜。
更谋浊酒穷清夜，明日山深木叶黄。
留赠无诤堂涌泉利老
作者：李弥逊
朝代：宋
体裁：七言绝句

户外双峰碧碍天，定回香灺已收烟。苦将峭语撩痴客，借枕重参一味禅。
留赠无诤堂涌泉利老
作者：李弥逊
朝代：宋

户外双峰碧碍天，定回香灺已收烟。
苦将峭语撩痴客，借枕重能一味禅。
留题叶成父尚书山庵普光明堂
作者：李弥逊
朝代：宋

三生调御潮音会，楼阁随方涌化城。鸟树有声皆念法，云山多态总忘情。禅翁自得逃禅乐，俗客犹沾避俗名。但了心源秋月净。刹尘何地不光明。
留题叶成父尚书山庵普光明堂
作者：李弥逊
朝代：宋

三生调御潮音会，楼阁随方涌化城。鸟树有声皆念法，云山多态总忘情。禅翁自得逃禅乐，俗客犹沾避俗名。但了心源秋月净，刹尘何地不光明。
留题叶成父尚书山庵普光明堂
作者：李弥逊
朝代：宋

三生调御潮音会，楼阁随方涌化城。
鸟树有声皆念法，云山多态摠忘情。
禅翁自得逃禅乐，俗客犹沾避俗名。
但了心源秋月净，刹尘何地不光明。
留题新安幕府聚秀轩
作者：李弥逊
朝代：宋

星聚群贤上幕宾，层轩高敞枕溪漘。一时卢骆五杨辈，万里东西南北人。句里江山端有助，学馀民社政须亲。青冥接迹他年事，晋地卿材半楚臣。
留题新安幕府聚秀轩
作者：李弥逊
朝代：宋

星聚群贤上幕宾，层轩高敞枕溪漘。一时卢骆王杨辈，望重东西南北人。句里江山端有助，学馀民社政须亲。青冥接迹他年事，晋地卿材半楚臣。
留题新安幕府聚秀轩
作者：李弥逊
朝代：宋

星聚群贤上幕宾，层轩髙敞枕溪漘。
一时卢骆王杨辈，望重东西南北人。
句裏江山端有助，学余民社政须亲。
青冥接迹他年事，晋地卿材半楚臣。
留题曾丞道堂
作者：李弥逊
朝代：宋

阴阴翠竹锁虚堂，竹外青山半出墙。七尺龙牙消白昼，便应题作小秋霜。
留题曾丞道堂
作者：李弥逊
朝代：宋

阴阴翠竹锁虚堂，竹外青山半出墻。
七尺龙牙消白昼，便应题作小秋霜。
留题材曾丞道堂
作者：李弥逊
朝代：宋

阴阴翠竹销虚堂，竹外青山半出墙。
七尺龙牙消白昼，便应题作小秋霜。
留题鉴远楼
作者：李弥逊
朝代：宋

表里江山面面来，秋风此日偶徘徊。尘埃阅尽心如鉴，一到江楼眼为开。凭虚瞰碧与云浮，只有闲身尽日留。更拟梦回还独上，来看残夜水明楼。霜天晓日鉴中新，眼力由来未见真。万古茫茫一尘迹，碧山无际水无垠。
留题鉴远楼·其一
作者：李弥逊
朝代：宋

表里江山面面来，秋风此日偶徘徊。尘埃阅尽心如鉴，一到江楼眼为开。
留题鉴远楼·其三
作者：李弥逊
朝代：宋

霜天晓日鉴中新，眼力由来未见真。万古茫茫一尘迹，碧山无际水无垠。
留题鉴远楼三首
作者：李弥逊
朝代：宋

表里江山面面来，秋风此日偶徘徊。
尘埃阅心心如鉴，一到江楼眼为开。
留题鉴远楼三首
作者：李弥逊
朝代：宋

霜天晓日鉴中新，眼力由来未见真。
万古茫茫一尘迹，天山无际天无垠。
留题鑑远楼·其一
作者：李弥逊
朝代：宋

表裏江山面面来，秋风此日偶徘徊。
尘埃阅尽心如鑑，一到江楼眼为开。
留题鑑远楼·其三
作者：李弥逊
朝代：宋

霜天晓日鑑中新，眼力由来未见真。
万古茫茫一尘迹，碧山无际水无垠。
留题鑑远楼·其二
作者：李弥逊
朝代：宋
体裁：七言绝句

凭虚瞰碧与云浮，只有闲身尽日留。更拟梦回还独上，来看残夜水明楼。
病中初见梅花驰送季申枢密并以二绝
作者：李弥逊
朝代：宋

病眼逢药不忍窥，飞奴走送已嫌迟。
定知着意怜纤瘦，不放春心落别枝。
病中初见梅花驰送季申枢密并以二绝
作者：李弥逊
朝代：宋

老干疏枝不耐冬，喜闻芳信扰青红。应缘技痒争春力，不待铅华破晓风。病眼逢花不忍窥，飞奴走送已嫌迟。定知着意怜纤瘦，不放春心落别枝。
病中初见梅花驰送季申枢密并以二绝
作者：李弥逊
朝代：宋

老干疏枝不耐冬，喜闻芳信扰青红。应缘技痒争春力，不待铅华破晚风。
病中初见梅花驰送季申枢密并以二绝·其一
作者：李弥逊
朝代：宋
体裁：七言绝句

老干疏枝不耐冬，喜闻芳信扰青红。应缘技痒争春力，不待铅华破晓风。
病中初见梅花驰送季申枢密并以二绝·其二
作者：李弥逊
朝代：宋
体裁：七言绝句

病眼逢花不忍窥，飞奴走送已嫌迟。定知着意怜纤瘦，不放春心落别枝。
病卧一春无复少况蹈元顾为寻山之行以诗简之
作者：李弥逊
朝代：宋

病与老期推复来，十分春事苦相催。干戈四海少闲地，寒暑一生能几回。止酒尊罍成说食，空华风景乱真梅。晴明强理寻山屐，笑口逢君倘暂开。
病卧一春无复少况蹈元顾为寻山之行以诗简之
作者：李弥逊
朝代：宋

病与老期推复来，十分春事苦相催。干戈四海少闲地，寒暑一生能几回。止酒尊罍成说食，空华风景乱真梅。晴明强理寻山屐，笑口逢君傥暂开。
病卧一春无復少况蹈元頋为寻山之行以诗简之
作者：李弥逊
朝代：宋

病与老期推復来，十分春事苦相催。
干戈四海少闲地，寒暑一生能几回。
止酒尊罍成说食，空华风景乱真梅。
晴明强理寻山屐，笑口逢君倘暂开。
病后戏呈谟老禅师
作者：李弥逊
朝代：宋

霜髭病起叵相侵，销尽平生未了心。一事关身俱是梦，万缘弹指已非今。月林清影元无定，山路幽香不可寻。唤取汤休共清夜，静听帘雨写鸣琴。
病后戏呈谟老禅师
作者：李弥逊
朝代：宋
体裁：七言律诗

霜髭病起若相侵，销尽平生未了心。一事关身俱是梦，万缘弹指已非今。月林清影元无定，山路幽香不可寻。唤取汤休共清夜，静听帘雨写鸣琴。
登楼
作者：李弥逊
朝代：宋

繙经兴尽卷书帷，独上江楼送落晖。人迹已随云影断，傍檐嘉月冷侵衣。
登楼
作者：李弥逊
朝代：宋
体裁：七言绝句

翻经兴尽捲书帷，独上江楼送落晖。人迹已随云影断，傍檐嘉月冷侵衣。
白马寺
作者：李弥逊
朝代：宋

飞鸣屋上乌，入我梦中听。迟明月未昃，平晓风更静。游云四山幕，止水万象镜。身如走空虚，南北了不定。
知郡郑公挽诗
作者：李弥逊
朝代：宋

合芥声名早岁驰，白头有蕴未全施。向来茂草无留讼，是处甘棠有去思。才术旧闻优少赣，交游賸欲赖当时。谁知沱水歌来暮，翻作西城薤露诗。
知郡郑公挽诗
作者：李弥逊
朝代：宋

拾芥声名早岁驰，白头有蕴未全施。向来茂草无留讼，是处甘棠有去思。才术旧闻优少赣，交游剩欲赖当时。谁知沱水歌来暮，翻作西城薤露诗。
知郡郑公挽诗
作者：李弥逊
朝代：宋

拾芥声名早岁驰，白头有藴未全施。
向来茂草无留讼，是处甘棠有去思。
才术旧闻优少赣，交游剩欲赖当时。
谁知沱水歌来暮，翻作西城薤露诗。
知郡韩公挽诗
作者：李弥逊
朝代：宋

夫君抱清节，独秀不求知。晋鄙多薰德，阌乡早出奇。功名天靳惜，正直自扶持。赖有仁风在，朱轓两郡遗。雁塔联名旧，盐车得路先。凌云曾诵赋，纵壑愿推贤。继剖龙溪竹，同归象骨田。伤心老盘谷，谁与序山川。
知郡韩公挽诗·其一
作者：李弥逊
朝代：宋

夫君抱清节，独秀不求知。
晋鄙多熏德，阌乡早出奇。
功名天靳惜，正直自扶持。
赖有仁风在，朱轓两郡遗。
知郡韩公挽诗·其二
作者：李弥逊
朝代：宋
体裁：五言律诗

雁塔联名旧，盐车得路先。凌云曾诵赋，纵壑愿推贤。继剖龙溪竹，同归象骨田。伤心老盘谷，谁与序山川。
知郡韩公挽诗二首
作者：李弥逊
朝代：宋
体裁：五言律诗

夫君抱清节，独秀不求知。晋鄙多薰德，阌乡早出奇。功名天靳惜，正直自扶持。赖有仁风在，朱轓两郡遗。
知郡韩公挽诗二首
作者：李弥逊
朝代：宋

雁塔联名旧，监车得路先。
凌云曾诵赋，纵壑愿推贤。
继剖龙溪竹，同归象骨田。
伤心老盘谷，谁与序山川。
石盎寺竹轩
作者：李弥逊
朝代：宋
体裁：七言绝句

蛇行曲折度平冈，乱竹疏松荫佛场。乞得曲肱方席地，秋风送我上羲皇。
石盎寺竹轩
作者：李弥逊
朝代：宋

蛇行曲折度平冈，乱竹疏松荫佛场，
乞得曲肱方席地，秋风送我上羲皇。
石草蒲
作者：李弥逊
朝代：宋

石根九节细相萦，叶比龟毛照眼青。邱壑生涯虽傲世，引年终是笑豨令。
石菖蒲
作者：李弥逊
朝代：宋

石根九节细相萦，叶比龟毛照眼青。丘壑生涯虽傲世，引年终是笑豨苓。
石菖蒲
作者：李弥逊
朝代：宋

石根九节细相萦，叶比龟毛照眼青。
邱壑生涯虽傲世，引年终是笑豨苓。
石门寺前溪上有亭余榜以通幽陈丞有诗次韵
作者：李弥逊
朝代：宋

欲将老眼饱烟云，深处更有藤萝扪。故人声迹应自绝，不寄一行山巨源。榜亭居士泰饶舌，不放老禅藏好山。君来重说七言偈，幽事与我长相关。茶瓯放手送归客，屋上鸣禽犹唤人。山僧别我月中去，不过虎溪君莫嗔。
石门寺前溪上有亭余榜以通幽陈丞有诗次韵·其一
作者：李弥逊
朝代：宋
体裁：七言绝句

欲将老眼饱烟云，深处更有藤萝扪。故人声迹应自绝，不寄一行山巨源。
石门寺前溪上有亭余榜以通幽陈丞有诗次韵·其二
作者：李弥逊
朝代：宋
体裁：七言绝句

榜亭居士泰饶舌，不放老禅藏好山。君来重说七言偈，幽事与我长相关。
石门寺前溪上有亭余榜以通幽陈丞有诗次韵三
作者：李弥逊
朝代：宋

榜亭居上太饶舌，不放老禅藏老山。君来重说七言偈，幽事与我长相关。
石门寺前溪上有亭余榜以通幽陈丞有诗次韵三
作者：李弥逊
朝代：宋
体裁：七言绝句

茶瓯放手送归客，屋上鸣禽犹唤人。山僧别我月中去，不过虎溪君莫嗔。
石门竹生岩下拳曲无取众方笑之蹈元乃独讽咏嘉叹托物兴怀有古人之风辄用韵以广其志
作者：李弥逊
朝代：宋

农丞免官归，门第冷于铁。属国埋边尘，旁观为心折。一朝百僚上，众目仰光洁。贤愚杂平居，高士见错节。君看岩下竹，九曲困岩穴。风雷头角露，歘蔽夏日烈。男儿未盖棺，不用伤歇灭。感物思故人，长吟赖诗杰。
石门竹生岩下拳曲无取众方笑之蹈元乃独讽咏嘉嘆託物兴怀有古人之风輙用韵以广其志
作者：李弥逊
朝代：宋

农丞免官归，门第冷于铁。
属国埋边尘，旁观为心折。
一朝百僚上，众目仰光洁。
贤愚杂平居，髙士见错节。
君看岩下竹，九曲困岩穴。
风雷头角露，歘蔽夏日烈。
男児未盖棺，不用伤歇灭。
感物思故人，长吟赖诗杰。
硕人赵氏挽诗
作者：李弥逊
朝代：宋

毓秀名臣裔，来宾上相家。浮沤轻富贵，朽木视铅华。晓日俄晞露，春风自笑花。仙踪今不返，望断五云车。命服从夫贵，遗经易子成。蘋蘩无失职，琴瑟自和鸣。已叹归同穴，犹悲梦两楹。旁观洒清泪，双旐出寒城。
硕人赵氏挽诗·其一
作者：李弥逊
朝代：宋

毓秀名臣裔，来宾上相家。
浮沤轻富贵，朽木视鈆华。
晓日俄晞露，春风自笑花。
仙踪今不返，望断五云车。
硕人赵氏挽诗·其二
作者：李弥逊
朝代：宋

命服从夫贵，遗经易子成。
苹蘩无失职，琴瑟自和鸣。
已嘆归同穴，犹悲梦两楹。
旁观洒清泪，双旐出寒城。
硕人赵氏挽诗·其二
作者：李弥逊
朝代：宋

命服从夫贵，遗经易子成。蘋蘩无失职，琴瑟自和鸣。已叹归同穴，犹悲梦两楹。旁观洒清泪，双旐出寒城。
硕人赵氏挽诗二首
作者：李弥逊
朝代：宋

毓秀名臣裔，来宾上相家。浮沤轻富贵，朽木视铅华。晓日俄晞露，春风自笑花。仙踪今不返，望断五云车。
碧霄泉
作者：李弥逊
朝代：宋

山根出清泉，云自九天落。
风潮带江腥，天黑鱼龙泊。
何当寸云敷，一洒徧寥廓。
沧浪勿復歌，吾缨久已濯。
碧霄泉
作者：李弥逊
朝代：宋

山根出清泉，云自九天落。风潮带江腥，天黑鱼龙泊。何当寸云敷，一洒遍寥廓。沧浪勿复歌，吾缨久已濯。
碧霄泉
作者：李弥逊
朝代：宋

山根山清泉，云自九天落。风潮带江腥，天黑鱼龙泊。何当寸云敷，一洒偏寥廓。沧浪勿复歌，吾缨久已濯。
秋夜枕上偶成
作者：李弥逊
朝代：宋

七月西风卷残暑，砌外蕉梢响寒雨。青蝇敛翼蜩收声，楼上逢逢夜将午。徽弦信手酒自倾。一杯一杯宫羽成。醉头着枕百事置，梦残睡足天未明。
秋夜枕上偶成
作者：李弥逊
朝代：宋

七月西风捲残暑，砌外蕉梢响寒雨。青蝇敛翼蜩收声，楼上逢逢夜将午。徽弦信手酒自倾，一杯一杯宫羽成。醉头着枕百事置，梦残睡足天未明。
秋夜枕上偶成
作者：李弥逊
朝代：宋

七月西风捲残暑，砌外蕉梢响寒雨。
青蝇敛翼蜩收声，楼上逢逢夜将午。
徽絃信手酒自倾，一杯一杯宫羽成。
醉头着枕百事置，梦残睡足天未明。
秋居杂咏
作者：李弥逊
朝代：宋

久怀简书畏，幸解绅笏束。忘年效儿女，适意挥僮仆。植杖理新蕉，埋盆养寒菊。前除驯鹊乌，近槛游麋鹿。遐观时倚楹，瞑坐或忘烛。门阑迹如扫，我亦甘幽独。薿薿庭前林，离离夹中道。灵柯结繁阴，颜色四时好。岂无霜雪侵，不改凌云操。缅怀壮士心，雅契幽人抱。如何方寸摇，悬若风中纛。吾庐偶与邻，聊拟七松号。青春背我去，白日不吾谋。霜飙惊草木，寒威戒衣裘。寓形复几时，四序忽一周。世路伏剑戟，中怀孕螟蟊。营营事长久，颓龄如置邮。丘园倘未卜，悟悦心自休。穷秋杂花远，眷此霜下杰。明金委珞璎，宝璐缀环玦。依依风递兰，皓皓日穿雪。若无夭冶姿，不受众目悦。共杯泛其英，揽之肠为结。谁能踵高门，持以浣中热。出门泥活活，不闻车马喧。一身谢羁绊，百事从弃捐。坐旷非息虑，逃空遂忘言。青灯有馀烬，妙香无续烟。涓涓檐间霤，猎猎窗上鸢。夫物具成礼，胡为尚求筌。颙颙集癯仙，娟娟罗静女。孤标与秀色，翛然出环堵。我来三二月，离立仅成伍。及秋新梢敷，接叶庇风雨。一日不可无，幸兹共寒暑。高枝有垂赏，鸣凤在何许。驾言出城阙，行行陟崇山。舒怀到昭旷，未觉天地宽。鴥彼离群雁，嘹嘹浮云端。嗟我远兄弟，千里同岁寒。举头不见日，况复远长安。归飞胡不早，听此彫朱颜。茅茨八九椽，中有插架轴。琅函与贝叶，落落皆在目。闲依净几翻，缓绕疏篁读。困即抱之眠，拥鼾宁厌熟。不知老将至，一时肯载腹。此乐殊未央，吾生亦云足。公园十亩馀，日陟亦成趣。浮阴未全收，晴沙已胜步。杖藜相与行，童稚杂冠履。枯鱼泳微澜，悴菊饮晞露。欣物各有时，抚怀偶轩虑。安得三径馀，诛茅种瓜芋。凝云吐秋曦，翳目眩晴昼。扶行憩高堂，恍若历辰宿。清涵城角池，碧耸林端岫。微茫纵遐瞻，佳处时一觏。冷风生襟裾，俯仰小宇宙。何必如云翮，超然追禦寇。
秋居杂咏·其一
作者：李弥逊
朝代：宋

久怀简书畏，幸解绅笏束。
忘年効儿女，适意挥僮仆。
植杖理新蕉，埋盆养寒菊。
前除驯鹊乌，近槛游麋鹿。
遐观时倚楹，瞑坐或忘烛。
门阑迹如扫，我亦甘幽独。
秋居杂咏·其一〇
作者：李弥逊
朝代：宋

凝云吐秋曦，翳目眩晴昼。
扶行憩高堂，恍若历辰宿。
清涵城角池，碧耸林端岫。
微茫纵遐瞻，佳处时一觏。
冷风生襟裾，俯仰小宇宙。
何必如云翮，超然追御寇。
秋居杂咏·其七
作者：李弥逊
朝代：宋

驾言出城阙，行行陟崇山。舒怀到昭旷，未觉天地宽。鴥彼离群雁，嘹嘹浮云端。嗟我远兄弟，千里同岁寒。举头不见日，况复远长安。归飞胡不早，听此彫朱颜。
秋居杂咏·其七
作者：李弥逊
朝代：宋

驾言出城阙，行行陟崇山。
舒怀到昭旷，未觉天地宽。
鴥彼离群雁，嘹嘹浮云端。
嗟我远兄弟，千里同岁寒。
举头不见日，况復远长安。
归飞胡不早，听此雕朱颜。
秋居杂咏·其三
作者：李弥逊
朝代：宋

青春背我去，白日不吾谋。
霜飈惊草木，寒威戒衣裘。
寓形復几时，四序忽一周。
世路伏剑戟，中怀孕螟蟊。
营营事长久，頽龄如置邮。
丘园倘未卜，悟悦心自休。
秋居杂咏·其三
作者：李弥逊
朝代：宋

青春背我去，白日不吾谋。霜飙惊草木，寒威戒衣裘。寓形复几时，四序忽一周。世路伏剑戟，中怀孕螟蟊。营营事长久，颓龄如置邮。丘园倘未卜，悟悦心自休。
秋居杂咏·其九
作者：李弥逊
朝代：宋

公园十亩余，日陟亦成趣。
浮阴未全收，晴沙已胜步。
杖藜相与行，童稚杂冠履。
枯鱼泳微澜，悴菊饮晞露。
欣物各有时，抚怀偶轩虑。
安得三径余，诛茅种瓜芋。
秋居杂咏·其九
作者：李弥逊
朝代：宋

公园十亩馀，日陟亦成趣。浮阴未全收，晴沙已胜步。杖藜相与行，童稚杂冠履。枯鱼泳微澜，悴菊饮晞露。欣物各有时，抚怀偶轩虑。安得三径馀，诛茅种瓜芋。
秋居杂咏·其五
作者：李弥逊
朝代：宋

出门泥活活，不闻车马喧。
一身谢羁绊，百事从弃捐。
坐旷非息虑，逃空遂忘言。
青灯有余烬，妙香无续烟。
涓涓檐间溜，猎猎窗上鸢。
夫物具成礼，胡为尚求筌。
秋居杂咏·其五
作者：李弥逊
朝代：宋

出门泥活活，不闻车马喧。一身谢羁绊，百事从弃捐。坐旷非息虑，逃空遂忘言。青灯有馀烬，妙香无续烟。涓涓檐间霤，猎猎窗上鸢。夫物具成礼，胡为尚求筌。
秋居杂咏·其八
作者：李弥逊
朝代：宋

茅茨八九椽，中有插架轴。琅函与贝叶，落落皆在目。闲依净几翻，缓绕疏篁读。困即抱之眠，拥鼾宁厌熟。不知老将至，一时肯载腹。此乐殊未央，吾生亦云足。
秋居杂咏·其八
作者：李弥逊
朝代：宋

茅茨八九椽，中有插架轴。
琅函与贝叶，落落皆在目。
闲依浄几翻，缓绕疏篁读。
困即抱之眠，拥鼾宁厌熟。
不知老将至，一时肯载腹。
此乐殊未央，吾生亦云足。
秋居杂咏·其六
作者：李弥逊
朝代：宋

颙颙集癯仙，娟娟罗静女。孤标与秀色，翛然出环堵。我来三二月，离立仅成伍。及秋新梢敷，接叶庇风雨。一日不可无，幸兹共寒暑。高枝有垂赏，鸣凤在何许。
秋居杂咏·其六
作者：李弥逊
朝代：宋

颙颙集癯仙，娟娟罗静女。
孤标与秀色，翛然出环堵。
我来三二月，离立仅成伍。
及秋新梢敷，接叶庇风雨。
一日不可无，幸兹共寒暑。
高枝有垂赏，鸣鳯在何许。
秋居杂咏·其十
作者：李弥逊
朝代：宋

凝云吐秋曦，翳目眩晴昼。扶行憩高堂，恍若历辰宿。清涵城角池，碧耸林端岫。微茫纵遐瞻，佳处时一觏。冷风生襟裾，俯仰小宇宙。何必如云翮，超然追禦寇。
秋居杂咏十首
作者：李弥逊
朝代：宋

久怀简书畏，幸解绅笏束。忘年效儿女，适意挥僮仆。植杖理新蕉，埋盆养寒菊。前除驯鹊乌，近槛游麋鹿。遐观时倚楹，瞑坐或忘烛。门阑迹如扫，我亦甘幽独。
秋居杂咏十首
作者：李弥逊
朝代：宋

公园十亩馀，日陟亦成趣，
浮阴未全收，晴沙已胜步。
杖藜相与行，童稚离冠屦。
枯鱼泳微漾，悴菊饮晞露。
换物各有时，抚怀偶轩虑。
安得三迳馀，诛茅种瓜芋。
秋居杂咏十首
作者：李弥逊
朝代：宋

凝云吐秋曦，翳目眩晴昼。
扶行憩高堂，悄若历辰宿。
清涵城负池，碧丛林端岫。
微茫纵遐瞻，佳处时一靓。
冷风生襟裾，俯仰小宇宙。
何必如云翮，超然追御寇。
秋居杂咏十首
作者：李弥逊
朝代：宋
体裁：古风

穷秋杂花远，眷此霜下杰。明金委珞璎，宝璐缀环玦。依依风递兰，皓皓日穿雪。若无夭冶姿，不受众目悦。共杯泛其英，揽之肠为结。谁能踵高门，持以浣中热。
秋居杂咏十首
作者：李弥逊
朝代：宋

茅茨入作椽，中有插架轴。琅函与贝叶，落落皆在目。闲依净几繙，缓绕疏篁读。困即抱这眠，拥鼻宁厌熟。不知老将至，一时肯载腹。此乐殊未央，吾生亦云足。
秋居杂咏十首
作者：李弥逊
朝代：宋
体裁：古风

薿薿庭前林，离离夹中道。灵柯结繁阴，颜色四时好。岂无霜雪侵，不改凌云操。缅怀壮士心，雅契幽人抱。如何方寸摇，悬若风中纛。吾庐偶与邻，聊拟七松号。
秋居杂咏十首
作者：李弥逊
朝代：宋

青春背我去，白日不吾谋。
霜飚惊草木，寒威戒衣裘。
寓形复几时，四序忽一周。
世路伏剑戟，中怀孕螟蟊。
营营事长久，颓龄如置邮。
丘园倘未卜，悟悦心自休。
秋居杂咏十首
作者：李弥逊
朝代：宋

顒顒集癯仙，娟娟罗静女。
孤标与秀色，悠然出不堵。
我来三二月，离立仅成伍。
及秋新梢敷，接叶庇风雨。
一日不可无，幸兹共寒暑。
高枝有垂实，鸣凤在何许。
秋居杂咏十首
作者：李弥逊
朝代：宋

驾言出城阙，行行陟崇山。
舍怀到昭旷，未觉天地宽。
鴥彼离群雁，嘹嘹浮云端。
嗟我远兄弟，千里同岁寒，
举头不见日，况复远长安。
归飞胡不早，听此雕朱颜。
秋日同刘方明游石师岩
作者：李弥逊
朝代：宋

翠合峰峦万叶稠，云擎佛屋出岩幽。秋光不到庭阴树，晓日先明竹外楼。户牖高低分世界，川原远近失汀洲。阳休示我真消息，更在灵山最上头。
秋日同刘方明游石师岩
作者：李弥逊
朝代：宋

翠合峰峦万叶稠，云擎佛屋出岩幽。
秋光不到庭阴树，晓日先明竹外楼。
户牖髙低分世界，川原远近失汀洲。
阳休示我真消息，更在灵山最上头。
秋晚十咏·临海观望
作者：李弥逊
朝代：宋

指极分南北，观澜混浊清。荡胸金饼上，觌面玉绳横。洲渚千沤发，风云一噫生。神山端可往，九万作宽程。
秋晚十咏·倚杖
作者：李弥逊
朝代：宋
体裁：五言律诗

倚杖看修竹，晚林疏雨秋。砧声村远近，风力鸟沉浮。愁鬓老前白，闲心物外休。出门无伴侣，小立看汀鸥。
秋晚十咏·多病
作者：李弥逊
朝代：宋

茗枕醒昼寝，粥盂供晚餐。
支离惭受粟，拓落笑为官。
幡影伽蓝古，铃声窣堵寒。
病多闲步屐，犹可据征鞍。
秋晚十咏·客至
作者：李弥逊
朝代：宋

客至旋盥栉，出门惊两翁，山川十年隔，风雨一轩同。人事等飘瓦，生涯各转蓬。时危命如羽，忧乐酒杯中。
秋晚十咏·怀远
作者：李弥逊
朝代：宋

去年别怀玉，山净觉秋高。岁月频思梦，江湖多怨涛。无书寄风翼，有鬓有霜毛。独立寒汀暮，忘言正郁陶。
秋晚十咏·散策
作者：李弥逊
朝代：宋

散枣经岗路，牛羊归径深。
水穷人小立，山静客微吟。
点点稻花雨，团团榕叶阴。
田翁罢争席，明日共幽寻。
秋晚十咏·散策
作者：李弥逊
朝代：宋
体裁：五言律诗

散策北岗路，牛羊归径深。水穷人小立，山静客微吟。点点稻花雨，团团榕叶阴。田翁罢争席，明日共幽寻。
秋晚十咏·暝坐
作者：李弥逊
朝代：宋

隐几北窗静，柏烟生鼎迟。雨蕉寒入座，风竹暗侵篱。贝叶谈无相，桃花现不疑。叩床呼椎子，怜到暮钟时。
秋晚十咏·瞑坐
作者：李弥逊
朝代：宋
体裁：五言律诗

隐几北窗静，柏烟生鼎迟。雨焦寒入座，风竹暗侵篱。贝叶谈无相，桃花现不疑。叩床呼稚子，怜到暮钟时。
秋晚即事
作者：李弥逊
朝代：宋

一水萦回两岸鸥，翩翩无数近行舟。十年不见浑如旧，有意随人天际浮。华发鬅鬙一榻书，舟移斜日似籧篨。似闻载酒江边寺，更倒青钱留白鱼。霜树今无一叶留，日边云暗使人愁。独怜扬子湾头岸，犹有黄花恋晚秋。
秋晚即事·其三
作者：李弥逊
朝代：宋

霜树今无一叶留，日邉云暗使人愁。
独怜扬子湾头岸，犹有黄花恋晚秋。
秋晚即事·其二
作者：李弥逊
朝代：宋

华发鬅鬙一榻书，舟移斜日似籧篨。似闻载酒江边寺，更倒青钱留白鱼。
秋晚即事·其二
作者：李弥逊
朝代：宋

华髪鬅鬙一榻书，舟移斜日似籧篨。
似闻载酒江邉寺，更倒青钱留白鱼。
秋晚即事三首
作者：李弥逊
朝代：宋
体裁：七言绝句

一水萦回两岸鸥，翩翩无数近行舟。十年不见浑如旧，有意随人天际浮。
秋晚即事三首
作者：李弥逊
朝代：宋

华发鬅鬙一榻书，舟移斜日到籧篨。
似闻载酒江边寺，更倒青钱留白鱼。
秋晚即事三首
作者：李弥逊
朝代：宋

霜树今无一叶留，日边云暗使人愁。独怜扬子湾头岸，犹有黄花恋晚秋。
秋月回文
作者：李弥逊
朝代：宋

霜盘玉隐倒团金，迥水秋天碧夜侵。
光掩半扉寒夜永，影分疏竹翠轩深。
长空远岫归云卷，古木高风浥露沉。
凉袂客愁应梦楚，荒城晓角夜悲吟。
秋月回文
作者：李弥逊
朝代：宋

霜盘玉隐倒团金，迥水秋天碧夜侵。光掩半扉寒夜永，影分疏竹翠轩深。长空远岫归云捲，古木高风浥露沉。凉袂客愁应梦楚，长城晓角夜悲吟。
秋月迴文
作者：李弥逊
朝代：宋

霜盘玉隐倒团金，迥水秋天碧夜侵。
光掩半扉寒夜永，影分疏竹翠轩深。
长空远岫归云捲，古木髙风浥露沉。
凉袂客愁应梦楚，长城晓角夜悲吟。
秋霜阁
作者：李弥逊
朝代：宋
体裁：五言律诗

十月水西寺，兴穷还为留。净坊深闭雨，虚阁暗藏秋。妄尽霜中叶，身闲水上鸥。知几伤太白，五月念貂裘。
筠庄亭轩皆以筠名学士兄有诗次韵
作者：李弥逊
朝代：宋
体裁：七言律诗

种竹营巢老自如，渭川端不羡商于。松行外护遮凡木，莲叶平铺覆断渠。我辈方宜置丘壑，此君可共乐琴书。轩亭处处成清閟，足了一生宁愿馀。
筠庄亭轩皆以筠名学士兄有诗次韵
作者：李弥逊
朝代：宋

种竹营巢老自如，渭川端不羡商扵。
松行外护遮凡木，莲叶平铺覆断渠。
我辈方宜置丘壑，此君可共乐琴书。
轩亭处处成清閟，足了一生宁愿余。
筠庄亭轩皆以筠名学士兄有诗次韵
作者：李弥逊
朝代：宋

种竹营巢老自如，渭川端不羡商於。
松行外护遮凡木，莲叶平铺覆断渠。
我辈方宜置丘壑，此君可共乐琴书。
轩亭处处成清必，足了一生宁愿馀。
筠庄亭轩皆以筠名学士兄有诗次韵
作者：李弥逊
朝代：宋

种竹营巢老自如，渭川端不羡商於。松行外护遮凡木，莲叶平铺覆断渠。我辈方宜置丘壑，此君可共乐琴书。轩亭处处成清閟，足了一生宁愿馀。
筠庄李花正开雨不得往似表弟有诗次韵
作者：李弥逊
朝代：宋
体裁：七言律诗

经旬长雨暗春山，小白枝头正可攀。剩欲叩舷浮绿净，未容着屐上苍顽。题诗过我工排闷，载酒留人肯破悭。要及花时酬老大，笋舆从此不须闲。
筠庄李花正开雨不得往似表弟有诗次韵
作者：李弥逊
朝代：宋

经旬长雨暗春山，小白枝头正可攀。賸却叩舷浮绿净，未容着屐上苍顽。题诗过我工排闷，载酒留人肯破悭，要及花时酬老大，笋舆从引不须闲。
筠庄落成分韵得意字
作者：李弥逊
朝代：宋

离离颔下髭，短白不可薙。焉能老行路，结屋聊自芘。溪横众山绕，左右松竹翳。山华如幽人，得秀不取媚。客来饮以漓，累觞亦复醉。欲眠子姑去，自占十亩翠。不为沟壑忧，不作子孙计。旁观在笑之，不解个中意。
筠庄落成分韵得意字
作者：李弥逊
朝代：宋

离离颔下髭，短白不可薙。焉能老行路，结屋聊自芘。溪横众山绕，左右松竹翳。山华如幽人，独秀不取媚。客来饮以漓，累觞亦复醉。欲眠子姑去，自占十亩翠。不为沟壑忧，不作子孙计。旁观大笑之，不解个中意。
筠矶待月
作者：李弥逊
朝代：宋
体裁：七言律诗

偶坐松根送落晖，竹风零露湿人衣。乱萤点水只自照，宿鸟赴林犹并飞。玉塔微澜秋月吐，澄江净练夜潮归。好山不负平生约，故傍吾庐翠作围。
筠荘落成分韵得意字
作者：李弥逊
朝代：宋

离离颔下髭，短白不可薙。
焉能老行路，结屋聊自芘。
溪横众山绕，左右松竹翳。
山华如幽人，独秀不取媚。
客来饮以漓，累觞亦復醉。
欲眠子姑去，自占十亩翠。
不为沟壑忧，不作子孙计。
旁观大笑之，不解箇中意。
粹之载酒南山仆与子婿辈乘小舟烟雨中绝江而来饭罢复过东阁道旧论文颓然经醉归时夜潮已平虽云阴未解而月白可鉴烟林水屿尽在目中良久急雨继作通夕不止攲卧纸帐中了不成寐因作
作者：李弥逊
朝代：宋

海神游戏千林昏，近山枫栎丹黄分。船头着处翠阴重，屐齿一过留苔痕。邻翁酌我苦短昼，下夜为尊起为寿。公荣可饮次公狂，不假朱丝转长袖。灯前白发怀抱开，与子臭味今陈雷。隙居勿起故时念，一笑沙际邀春回。密云不障霜月明，枯树欲没江潮平。归来卧听墙壁语，万壑松风泻檐声。
粹之载酒南山仆与子婿辈乘小舟烟雨中绝江而来饭罢復过东阁道旧论文頺然经醉归时夜潮已平虽云阴未觧而月白可鉴烟林水屿尽在目中良久急雨继作通夕不止欹卧纸帐中了不成寐因作
作者：李弥逊
朝代：宋

海神游戏千林昏，近山枫栎丹黄分。
船头着处翠阴重，屐齿一过留苔痕。
邻翁酌我苦短昼，下夜为尊起为寿。
公荣可饮次公狂，不假朱丝转长袖。
灯前白髪怀抱开，与子臭味今陈雷。
隙居勿起故时念，一笑沙际邀春回。
密云不障霜月明，枯树欲没江潮平。
归来卧听墻壁语，万壑松风泻檐声。
粹之载酒南山仆与子媚辈乘小舟烟雨中绝江而
作者：李弥逊
朝代：宋

海神游戏千林昏，近山枫栎丹黄分，船头着处翠阳重，屐齿一过留苔痕。邻翁酌我苦短昼，卜夜为尊起为寿。公荣可饮次在狂，不假朱丝转长袖。灯前白发怀抱开，与子臭味今陈雷。隙居勿起故时念，一笑沙际邀春回。密云不障霜月明，枯树欲没江潮平。归来卧听墙壁语，万壑松风泻檐声。
绍兴已未发临安偶成
作者：李弥逊
朝代：宋
体裁：七言律诗

君休更问小行年，浮水虚舟已信缘。拂袖家山须及早，着鞭春色已输先。吾庐竹暗闽山月，别墅花迷浙步船。欲学少陵闲事业，晴窗点检白云编。
绿竹阁
作者：李弥逊
朝代：宋

草木尽改色，孤标绿正繁。曳云扶劲节，攲石护盘根。静者宜投迹，高人时避喧。岁寒松柏共，何必在梁园。
绿竹阁
作者：李弥逊
朝代：宋

草木尽改色，孤标绿正繁。
曳云扶劲节，欹石护盘根。
静者宜投迹，髙人时避喧。
岁寒松柏共，何必在梁园。
群玉五咏 其一 樵谷
作者：李弥逊
朝代：宋

蜗牛负空躯，能避外物触。微生寄寰宇，天地容粒粟。岩栖小天下，俯仰心自足。采薪百不忧，高视贤版筑。岂无潭潭居，违已讵所欲。
群玉五咏 其二 赤松庵
作者：李弥逊
朝代：宋

留侯帷幄勋，平勃未足数。晚从赤松君，雅志在轻举。公今卜真游，百蕴未一吐。古来贤达人，不必同出处。那知无心云，解作及时雨。
群玉五咏 其五 浮金峰
作者：李弥逊
朝代：宋

浮金锁佳气，不挂凡子目。高人有馀清，别墅广新筑。有怀鸿雁行，风月伴幽独。还为稻粱谋，去傍蒹葭宿。归飞会有时，分我一窗绿。
群玉五咏 其四 梅坞
作者：李弥逊
朝代：宋

嘉木开繁阴，叠障围空翠。蟠根得疏梅，凛凛有高致。馀芳敢追扳，薰莸不同器。相期忘机友，共结栖真计。清姿固可人，所乐在臭味。
群玉五咏·梅坞
作者：李弥逊
朝代：宋

嘉木开繁阴，叠障围空翠。蟠极得疏梅，凛凛有高致。馀芳敢追扳，薰莸不同器。相期忘机友，共结棲真计。清姿固可人，所乐在臭味。
群玉五咏·梅坞
作者：李弥逊
朝代：宋

嘉木开繁阴，迭障围空翠。
蟠根得疏梅，凛凛有髙致。
余芳敢追扳，熏莸不同器。
相期忘机友，共结栖真计。
清姿固可人，所乐在臭味。
群玉五咏·樵谷
作者：李弥逊
朝代：宋

蜗牛负空躯，能避外物触。
微生寄寰宇，一地空粒粟。
岩棲小天下，俯仰心自足。
采薪百不忧，高视贤版筑。
岂无潭潭居，违己讵所欲。
群玉五咏·樵谷
作者：李弥逊
朝代：宋

蜗牛负空躯，能避外物触。微生寄寰宇，天地容粒粟。岩栖小天下，俯仰心自足。采薪百不忧，高视贤版筑。岂无潭潭居，违已讵所欲。留侯帷幄勋，平勃未足数。晚从赤松君，雅志在轻举。公今卜真游，百蕴未一吐。古来贤达人，不必同出处。那知无心云，解作及时雨。芳洲面林薄，山响疏泉落。小绿缀肥梅，疏青陨惊箨。周遭不盈丈，思与江湖廓。幽人百虑空，独立听鸣壑。物我偶俱忘，何必知鱼乐。嘉木开繁阴，叠障围空翠。蟠根得疏梅，凛凛有高致。馀芳敢追扳，薰莸不同器。相期忘机友，共结栖真计。清姿固可人，所乐在臭味。浮金锁佳气，不挂凡子目。高人有馀清，别墅广新筑。有怀鸿雁行，风月伴幽独。还为稻粱谋，去傍蒹葭宿。归飞会有时，分我一窗绿。
群玉五咏·樵谷
作者：李弥逊
朝代：宋

蜗牛负空躯，能避外物触。
微生寄寰宇，天地容粒粟。
岩栖小天下，俯仰心自足。
采薪百不忧，髙视贤版筑。
岂无潭潭居，违已讵所欲。
群玉五咏·浮金峰
作者：李弥逊
朝代：宋

浮金峰佳气，不挂凡子目。高人有馀清，别墅广新筑。有怀鸿雁行，风月伴幽独。还为稻粱谋，去傍蒹葭宿。归飞会有时，分我一窗绿。
群玉五咏·浮金峰
作者：李弥逊
朝代：宋

浮金锁佳气，不挂凡子目。
髙人有余清，别墅广新筑。
有怀鸿雁行，风月伴幽独。
还为稻粱谋，去傍蒹葭宿。
归飞会有时，分我一窗绿。
群玉五咏·百花洲
作者：李弥逊
朝代：宋
体裁：古风

芳洲面林薄，山响疏泉落。小绿缀肥梅，疏青陨惊箨。周遭不盈丈，思与江湖廓。幽人百虑空，独立听鸣壑。物我偶俱忘，何必知鱼乐。
群玉五咏·百花洲
作者：李弥逊
朝代：宋

芳洲面林薄，山响疏泉落。
小绿缀肥梅，疏青陨惊箨。
周遭不盈丈，思与江湖廓。
幽人百虚空，得立听鸣壑。
物我偶俱忘，何必知鱼乐。
群玉五咏·赤松庵
作者：李弥逊
朝代：宋

留侯帷幄勋，平勃未足数。
晚从赤松君，雅志在轻举。
公今卜真游，百藴未一吐。
古来贤达人，不必同出处。
那知无心云，解作及时雨。
翁尉以诗送莲并酒
作者：李弥逊
朝代：宋

不复西河叹踽凉，真成仙吏隐襄阳。一生可了酒供座，千顷平铺花绕塘。皓腕折香遮老眼，长须洗杓荐新尝。肯分臭味同衰朽，好语犹惊得夜光。
翁尉以诗送莲并酒
作者：李弥逊
朝代：宋

不复西河吹踽凉，真成仙吏隐襄阳。一生可了酒供座，千顷平铺花绕塘。皓腕折香庶老眼，长须洗杓荐新尝。肯分臭味同衰朽，好语犹惊得夜光。
翁尉以诗送莲幷酒
作者：李弥逊
朝代：宋

不復西河叹踽凉，真成仙吏隐襄阳。
一生可了酒供座，千顷平铺花遶塘。
皓腕折香遮老眼，长鬚洗杓荐新尝。
肯分臭味同衰朽，好语犹惊得夜光。
翊善余公挽诗
作者：李弥逊
朝代：宋

弱冠声名翰墨场，一官小试活人方。二王宾客推清介，半刺规模与善良。可但仁风薰晋鄙，犹怜奇节老阌乡。康宁寿考犹馀事，兰玉阶亭久更芳。白发归来一笑同，旧游长忆鲁山东。松楸地接螺江上，兄弟名联雁塔中。问舍蜗牛聊老□，□书虿尾不忧穷。清芬千古无遗恨，空使馀哀入暮风。
翊善余公挽诗·其一
作者：李弥逊
朝代：宋

弱冠声名翰墨场，一官小试活人方。
二王宾客推清介，半刺规模与善良。
可但仁风熏晋鄙，犹怜奇节老阌乡。
康宁寿考犹余事，兰玉阶亭久更芳。
翊善余公挽诗·其一
作者：李弥逊
朝代：宋

弱冠声名翰墨场，一官小试活人方。二王宾客推清介，半刺规模与善良。可但仁风薰晋鄙，犹怜奇节老阌乡。康宁寿考犹馀事，兰玉阶亭久更芳。
翊善余公挽诗·其二
作者：李弥逊
朝代：宋

白发归来一笑同，旧游长忆鲁山东。松楸地接螺江上，兄弟名联雁塔中。问舍蜗牛聊老□，□书虿尾不忧穷。清芬千古无遗恨，空使馀哀入暮风。
翊善余公挽诗·其二
作者：李弥逊
朝代：宋

白髪归来一笑同，旧游长忆鲁山东。
松楸地接螺江上，兄弟名联雁塔中。
问舍蜗牛聊老□，□书虿尾不忧穷。
清芬千古无遗恨，空使余哀入暮风。
翊善余公挽诗二首
作者：李弥逊
朝代：宋

弱冠声名翰墨场，一官小试活人方。二王宾客推清介，半刺规横与善良。可但仁风薰晋鄙，犹怜奇节老阌乡。康宁寿考犹馀事，兰玉阶亭久更芳。
胡文恭倅宛陵距今将百年其后来官是邦者三人至士曹公下车始访遗迹得石刻扵城北会胜寺即龛至官舍新栋宇于其上命曰绍堂属余为诗因以贻之
作者：李弥逊
朝代：宋

前贤不復梦逢迎，晚岁于公识典刑。
肯子规橅夸锦绣，传家翰墨炳丹青。
碑存岘首长怀惠，学富韦门总带经。
会见卿材从楚往，芝兰不独秀阶庭。
胡文恭倅宛陵距今将百年其后来官是邦者三人至士曹公下车始访遗迹得石刻於城北会胜寺即龛至官舍新栋宇于其上命曰绍堂属余为诗因以贻之
作者：李弥逊
朝代：宋
体裁：七言律诗

前贤不复梦逢迎，晚岁于公识典刑。肯子规模誇锦绣，传家翰墨炳丹青。碑存岘首长怀惠，学富韦门总带经。会见卿材从楚往，芝兰不独秀阶庭。
自大宁泛舟还泾川
作者：李弥逊
朝代：宋

岩梢浓染一溪青，山影归舟落叶轻。欲学渔郎颺纶手，雨蓑月笛了平生。
自大宁泛舟还泾川
作者：李弥逊
朝代：宋

岸梢浓染一溪青，山影归舟落叶轻。
欲学渔郎扬纶手，雨簔月笛了平生。
自大宁泛舟还泾川
作者：李弥逊
朝代：宋

岸梢浓染一溪青，山影归舟落叶轻。欲学渔郎飏纶手，雨蓑月笛了平生。
自毗陵与兄弟避地南来约为连江之归中涂各以
作者：李弥逊
朝代：宋

胡尘暗中原，大驾巡江都。春风遂南渡，百避咸奔趋。衣冠困陵暴，川陆纷舟舆。微生本萍奇，宁复安吾庐。褰裳犯深险，颠仆妻与即。怀恩痛未报，无路先貔貙。岩穴多遗贤，天网固亦疏。骅骝惧捐充，未数十驾驽。衔悲望君门，忍作永诀图。扁舟兄及弟，去指东海隅。夜榜亚修舳，晓帆趁横蒲，如何忽参商，行止分半途。怡怡风月夕，来若同队鱼。惨遭霜露秋，去如独翔凫。岁晏道路长，只影谁与俱。但忧赤眉间，能致黄耳无。于灯搅寒梦，起坐中肠枯。载歌鹡鴒诗，引泪零襟裾。闽山我旧国，下隐同姓居。潮田岁再获，海错日丙渔。荔子擘张索，江瑶截冰圾。家家泼春酿，取醉不待沽。木落终粪本，兹言绅可书。悲心久更微，正坐簪绂拘。归休傥永诀，愿言当前驱。茅茨卜幽胜，荷锸手自锄。松竹植门巷，兰菊罗庭除。杖屡发老椎，杯盘接响闾。共追一笑欢，可解千日臞。着鞭须及辰，暮景速过驹。
自毗陵与兄弟避地南来约为连江之归中涂各以事留遂成独往念兹离乱易于隔绝作诗以寄之
作者：李弥逊
朝代：宋

胡尘暗中原，大驾巡江都。春风遂南渡，百辟咸奔趋。衣冠困陵暴，川陆纷舟舆。微生本萍寄，宁复安吾庐。褰裳犯深险，颠仆妻与孥。怀恩痛未报，无路先貔貙。岩穴多遗贤，天网固亦疏。骅骝惧捐弃，未数十驾驽。衔悲望君门，忍作永诀图。扁舟兄及弟，去指东海隅。夜榜亚修舳，晓帆趁横蒲。如何忽参商，行止分半途。怡怡风月夕，来若同队鱼。惨惨霜露秋，去如独翔凫。岁晏道路长，只影谁与俱。但忧赤眉间，能致黄耳无。青灯搅寒梦，起坐中肠枯。载歌鹡鸰诗，引泪零襟裾。闽山我旧国，下隐同姓居。潮田岁再穫，海错日两渔。荔子擘绛縠，江瑶截冰肤。家家泼春酿，取醉不待沽。木落终粪本，兹言绅可书。悲心久更微，正坐簪绂拘。归休傥永诀，愿言当前驱。茅茨卜幽胜，荷锸手自锄。松竹植门巷，兰菊罗庭除。杖屦杂老稚，杯盘接乡闾。共追一笑欢，可解千日臞。着鞭须及辰，暮景速过驹。
自毘陵与兄弟避地南来约为连江之归中涂各以事留遂成独往念兹离乱易于隔绝作诗以寄之
作者：李弥逊
朝代：宋

胡尘暗中原，大驾巡江都。
春风遂南渡，百辟咸奔趋。
衣冠困陵暴，川陆纷舟舆。
微生本萍寄，宁復安吾庐。
褰裳犯深险，颠仆妻与孥。
怀恩痛未报，无路先貔貙。
岩穴多遗贤，天网固亦疏。
骅骝惧捐弃，未数十驾驽。
衔悲望君门，忍作永诀图。
扁舟兄及弟，去指东海隅。
夜榜亚修舳，晓帆趁横蒲。
如何忽参商，行止分半途。
怡怡风月夕，来若同队鱼。
惨惨霜露秋，去如独翔鳬。
岁晏道路长，隻影谁与俱。
但忧赤眉间，能致黄耳无。
青灯搅寒梦，起坐中肠枯。
载歌鹡鸰诗，引泪零襟裾。
闽山我旧国，下隐同姓居。
潮田岁再穫，海错日两渔。
荔子擘绛縠，江瑶截冰肤。
家家泼春酿，取醉不待沽。
木落终粪本，兹言绅可书。
悲心久更微，正坐簪绂拘。
归休傥永诀，愿言当前驱。
茅茨卜幽胜，荷锸手自锄。
松竹植门巷，兰菊罗庭除。
杖屦杂老稚，杯盘接乡闾。
共追一笑欢，可解千日臞。
着鞭须及辰，暮景速过驹。
自边江赴守鄱阳黄原道中作
作者：李弥逊
朝代：宋

海南三年一梦成，北来重听偃溪声。凝云带雨留愁住，茂树随山送客行。秔稻沿崖畦上下，茅茨枕谷路纵横。莫从马腹消双髀，此地真堪老此生。
自连江赴守鄱阳黄原道中作
作者：李弥逊
朝代：宋

海角三年一梦成，北来重听偃溪声。
凝云带雨留愁住，茂树随山送客行。
秔稻沿崖畦上下，茅茨枕谷路纵横。
莫从马腹消双髀，此地真堪老此生。
自连江赴守鄱阳黄原道中作
作者：李弥逊
朝代：宋

海角三年一梦成，北来重听偃溪声。凝云带雨留愁住，茂树随山送客行。粳稻沿崖畦上下，茅茨枕谷路纵横。莫从马腹消双髀，此地真堪老此生。
自鄱阳得请天台散吏解官就道恍然自适戏成
作者：李弥逊
朝代：宋
体裁：七言律诗

平明解印暮投馆，公事已如风马牛。报政仅堪书下下，结庐剩欲榜休休。无名花草香随路，得计禽鱼水满沟。袖取向来朱墨手，按行松竹上沧洲。
至化士自宣城归蒋陵求颂书此以赠
作者：李弥逊
朝代：宋

具足城中了胜缘，毗耶座上供无边。却收心迹归空洞，莫着俱胝一指禅。
至化士自宣城归蒋陵求颂书此以赠
作者：李弥逊
朝代：宋

具足城中了胜缘，毗耶座上供无邉。
却收心迹归空洞，莫着俱胝一指禅。
至华子岭初见黄山天都峰
作者：李弥逊
朝代：宋

华子岭头云荡胸，秋高木落万山重。巨灵擘石分南北，扶出天都第一峰。
至华子岭初见黄山天都峰
作者：李弥逊
朝代：宋

华子岭头云荡胸，秋高木落万山重，
巨灵擘石分南北，扶出天都第一峰。
至华子岭初见黄山天都峰
作者：李弥逊
朝代：宋

华子岭头云荡胸，秋髙木落万山重。
巨灵擘石分南北，扶出天都第一峰。
至玉山谒尚书兄以九日复告别途中寄之
作者：李弥逊
朝代：宋

小隐精庐占一丘，趁行羁雁远相求。豺狼当道谁青眼，兄弟他方俱白头。问舍终同茅屋老，榰车聊共菊花秋。碧云落日又分手，路细山长人更愁。
至玉山谒尚书兄以九日复告别途中寄之
作者：李弥逊
朝代：宋

小隐精庐占一丘，趁行羁雁远相求。豺狼当道谁青眼，兄弟它方俱白头。问舍终同茅屋老，搘车聊共菊花秋。碧云落日又分手，路细山长人更愁。
至玉山谒尚书兄以九日復告别途中寄之
作者：李弥逊
朝代：宋

小隐精庐占一丘，趁行覊雁远相求。
豺狼当道谁青眼，兄弟他方俱白头。
问舍终同茅屋老，榰车聊共菊花秋。
碧云落日又分手，路细山长人更愁。
至花士自宣城归蒋陵求颂书比以赠
作者：李弥逊
朝代：宋

具足城中了胜缘，毗耶座上供无边。却收心变归空洞，莫着俱胝一指禅。
舍弟以诗贷粟如叔旸次其韵
作者：李弥逊
朝代：宋

於陵三咽不待糁，重义轻身诚果敢。首阳一死甘如饴，未觉此身真壇坎。丈夫有志穷益坚，肯为猩唇贱昌歜。高门下筹罗甘珍，大脔觜拦不供啖。吾侪朝饭不谋夕，惟有生刍缘我斩。富当学礼贫忌测，莫遗羁愁到颜色。两公虽杭道则腴，每食空我信阿益。纵令日兴费万钱，大似鵷雏见鸱哧。我今藜藿还苦并，尚喜刚肠柰烧炙。自营半饱固已劳，忍取畿人重三尺。去年避贼奔如流，百区不易金一钩。县官布德速置邮，奉行一律亡劣优。但知叟粟逃身尢，吁嗟富民思故侯。
舍弟以诗贷粟邵叔旸次其韵
作者：李弥逊
朝代：宋
体裁：古风

于陵三咽不待糁，重义轻身诚果敢。首阳一死甘如饴，未觉此身真壈坎。丈夫有志穷益坚，肯为猩唇贱昌歜。高门下箸罗甘珍，大脔觜拌不供啖。吾侪朝饭不谋夕，惟有生刍缘我斩。富当学礼贫忌测，莫遗羁愁到颜色。两公虽槁道则腴，每食空多信何益。纵令日兴费万钱，大似鹓雏见鸱吓。我今藜藿还苦并，尚喜刚肠柰烧炙。自营半饱固已劳，忍取畿人重三尺。去年避贼奔如流，百区不易金一钩。县官布德速置邮，奉行一律亡劣优。但知搜粟逃身尤，吁嗟富民思故侯。
舍弟以诗贷粟邵叔旸次其韵
作者：李弥逊
朝代：宋

于陵三咽不待糁，重义轻身诚果敢。首阳一死甘如饴，未觉此身真壈坎。丈夫有志穷益坚，肯为猩唇贱昌歜。高门下箸罗甘珍，大脔觜拌不供啖。吾侪朝饭不谋夕，惟有生刍缘我斩。富当学礼贫忌测，莫遗羁愁到颜色。两公虽槁道则腴，每食空多信何益。纵令日兴费万钱，大似鹓雏见鸱嚇。我今藜藿还苦并，尚喜刚肠柰烧炙。自营半饱固已劳，忍取畿人重三尺。去年避贼奔如流，百区不易金一钩。县官布德速置邮，奉行一律亡劣优。但知搜粟逃身尤，吁嗟富民思故侯。
舍弟以诗贷粟邵叔旸次其韵
作者：李弥逊
朝代：宋

于陵三咽不待糁，重义轻身诚果敢。
首阳一死甘如饴，未觉此身真壈坎。
丈夫有志穷益坚，肯为猩唇贱昌歜。
髙门下筯罗甘珍，大脔觜拌不供啖。
吾侪朝饭不谋夕，惟有生刍缘我斩。
富当学礼贫忌测，莫遗覊愁到颜色。
两公虽槁道则腴，每食空多信何益。
纵令日兴费万钱，大似鹓鶵见鸱吓。
我今藜藿还苦併，尚喜刚肠柰烧炙。
自营半饱固已劳，忍取畿人重三尺。
去年避贼奔如流，百区不易金一鈎。
县官布德速置邮，奉行一律亡劣优。
但知捜粟逃身尤，吁嗟富民思故侯。
舟中对月
作者：李弥逊
朝代：宋
体裁：七言律诗

悠悠乘坠寄舟车，与世真成一梦蘧。苦忆晓更鼍报鼓，喜逢秋远雁横书。江山似与诗人助，水月应知静者如。投老得归随处乐，独醒尤笑楚三闾。
舟中风雨梅公择有不悦之色因用其韵与解之
作者：李弥逊
朝代：宋

清于明鉴绿于蓝，水色山容总一般。游子正怀羁旅恨，聊将目力解眉攒。
舟中风雨梅公择有不悦之色因用其韵与解之
作者：李弥逊
朝代：宋

清于眀鑑绿于蓝，水色山容摠一般。
游子正怀覊旅恨，聊将目力解眉攒。
舟中风雨梅公择有不悦这色因用其韵与解之
作者：李弥逊
朝代：宋

清於明鉴绿於蓝，水色山容总一般。游子正怀羁旅恨，聊将目力解眉攒。
舟师谒祠回天风已霁信若有感姑以二绝道其事
作者：李弥逊
朝代：宋

长芦山下隐龙宫，沥酒船回落照中。已有龟纹为传卜，不劳乌尾更占风。水底明河碧浸星，琉璃不动一江平。横铺十幅指东去，坐看晓帆千里轻。
舟师谒祠回天风已霁信若有感姑以二绝道其事·其一
作者：李弥逊
朝代：宋
体裁：七言绝句

长芦山下隐龙宫，沥酒船回落照中。已有龟纹为传卜，不劳乌尾更占风。
舟师谒祠回天风已霁信若有感姑以二绝道其事·其一
作者：李弥逊
朝代：宋

长芦山下隐龙宫，沥酒船迴落照中。
已有龟纹为传卜，不劳乌尾更占风。
舟师谒祠回天风已霁信若有感姑以二绝道其事·其二
作者：李弥逊
朝代：宋
体裁：七言绝句

水底明河碧浸星，琉璃不动一江平。横铺十幅指东去，坐看晓帆千里轻。
节使少师王公挽诗
作者：李弥逊
朝代：宋

家声许史旧，弱冠近天墀。权出诸公右，官嫌二品卑。多知缘好古，得句旧能诗。自怪文开后，风流有此儿。晚岁闽江上，来从竹下贤。肯为文字饮，时访祖师禅。念旧藏遗墨，忘形出近编。忍倾一卮酒，挥泪对新阡。
节使少师王公挽诗·其二
作者：李弥逊
朝代：宋

晚岁闽江上，来从竹下贤。肯为文字饮，时访祖师禅。念旧藏遗墨，忘形出近编。忍倾一卮酒，挥泪对新阡。
节使少师王公挽诗·其二
作者：李弥逊
朝代：宋

晚岁闽江上，来从竹下贤。
肯为文字饮，时访祖师禅。
念旧藏遗墨，忘形出近编。
忍倾一巵酒，挥涙对新阡。
节使少师王公挽诗二首
作者：李弥逊
朝代：宋
体裁：五言律诗

家声许史旧，弱冠近天墀。权出诸公右，官嫌二品卑。多知缘好古，得句旧能诗。自怪文开后，风流有此儿。
节使少师王公挽诗二首
作者：李弥逊
朝代：宋

晚岁闽江上，来从竹下贤。
肯为文字饮，时访祖师禅。
念旧藏遗墨，忘形出近编。
忍颂一卮酒，挥泪对新阡。
花心动·七夕
作者：李弥逊
朝代：宋
体裁：词

水馆风亭，晚香浓、一番芰荷经雨。簟枕乍闲，襟裾初试，散尽满轩袢暑。断云却送轻雷去，疏林外、玉钩微吐。夜未阑，秋生败叶，暗催庭树。天上佳期久阻。星河畔，仙车缥缈云路。旧恨未平，幽欢难驻，洒落半天风露。绮罗人散金猊冷，醉魂到、华胥深处。洞户悄，南楼画角自语。
花心动·夫人生日
作者：李弥逊
朝代：宋

红日当楼，绣屏开、风裀舞花随步。绛拂佩兰，香染妆梅，仿佛紫烟真侣。雪消池馆年年会，玻璃泛、小槽新注。弄箫语。云璈未彻，暖回芳树。瑶检曾攽寿缕。好系日萦春，驭鸾深驻。桂殿影寒，蓬山波阔，未似彩衣庭户。坐看鹤鬓云来戏，重重拜、天阶雨露。纵游处。人间遍寻洞府。
花心动·夫人生日
作者：李弥逊
朝代：宋
体裁：词

红日当楼，绣屏开、风裀舞花随步。绛拂佩兰，香染妆梅，彷佛紫烟真侣。雪消池馆年年会，玻璃泛、小槽新注。弄箫语。云璈未彻，暖回芳树。瑶检曾攽寿缕。好系日萦春，驭鸾深驻。桂殿影寒，蓬山波阔，未似綵衣庭户。坐看鹤鬓云莱戏，重重拜、天阶雨露。纵游处。人间遍寻洞府。
花心动·水馆风亭
作者：李弥逊
朝代：宋

水馆风亭，晚香浓、一番芰荷新雨。簟枕乍闲，襟裾初试，散尽满天袢暑。断云却送轻雷去。疏林外、玉钩微吐。夜渐永，秋惊败叶，凉生亭户。天上佳期久阻。银河畔、仙车缥缈云路。旧怨未平，幽欢驻恨入半天风露。绮罗人散金猊冷，醉魂到、华胥深处。洞户悄、南楼画角自语。
花心动·水馆风亭
作者：李弥逊
朝代：宋
体裁：词

水馆风亭，晚香浓、一番荷芰经雨。
簟枕乍闲，襟裾初试，散尽满轩袢暑。
断云却送轻雷去，疏林外、玉钩微吐。
夜未阑，秋生败叶，暗催庭树。
天上佳期久阻。
星河畔，仙车缥缈云路。
旧恨未平，幽欢难驻，洒落半天风露。
绮罗人散金猊冷，醉魂到、华胥深处。
洞户悄，南楼画角自语。
花心动·红日当楼
作者：李弥逊
朝代：宋
体裁：词

红日当楼，绣屏开、风裀舞花随步。
绛拂佩兰，香染妆梅，彷佛紫烟真侣。
雪消池馆年年会，玻璃泛、小槽新注。
弄箫语。
云璈未彻，暖回芳树。
瑶检曾攽寿缕。
好系日萦春，驭鸾深驻。
桂殿影寒，蓬山波阔，未似彩衣庭户。
坐看鹤鬓云来戏，重重拜、天阶雨露。
纵游处。
人间遍寻洞府。
花心动（七夕）
作者：李弥逊
朝代：宋

水馆风亭，晚香浓、一番荷芰经雨。簟枕乍闲，襟裾初试，散尽满轩袢暑。断云却送轻雷去，疏林外、玉钩微吐。夜未阑，秋生败叶，暗摧庭树。天上佳期久阻。星河畔，仙车缥缈云路。旧恨未平，幽欢难驻，洒落半天风露。绮罗人散金猊冷，醉魂到、华胥深处。洞户悄，南楼画角自语。
花心动（夫人生日）
作者：李弥逊
朝代：宋

红日当楼，绣屏开、风裀舞花随步。绛拂珮兰，香染妆梅，仿佛紫烟真侣。雪消池馆年年会，玻璃泛、小槽新注。弄箫语。云阶未彻，暖回芳树。瑶检曾攽寿缕。好系日萦春，驭鸾深驻。桂殿影寒，蓬山波阔，未似彩衣庭户。坐看鹤鬓云来戏，重重拜、天阶雨露。纵游处。人间遍寻洞府。
苦早
作者：李弥逊
朝代：宋

单練直似御重袍，碧碗冰浆饮尚豪。满载骊珠思薏苡，堆盘马乳说蒲萄。轻雷破远喧鼍鼓，小雨庶空簇蝟毛。谁挽天河洗炎酷，冷云凉月助风骚。
苦早
作者：李弥逊
朝代：宋

单练直似御重袍，碧盌冰浆饮尚豪。满载骊珠思薏苡，堆盘马乳说蒲萄。轻雷破远喧鼍鼓，小雨遮空簇猬毛。谁挽天河洗炎酷，冷云凉月助风骚。
苦早
作者：李弥逊
朝代：宋
体裁：七言律诗

单练直似御重袍，碧碗冰浆饮尚豪。满载骊珠思薏苡，堆盘马乳说蒲萄。轻雷破远喧鼍鼓，小雨遮空簇猬毛。谁挽天河洗炎酷，冷云凉月助风骚。
范参议宜人高氏挽诗
作者：李弥逊
朝代：宋

毓秀勋庸后，来嫔诗礼家。浮云轻富贵，朽木视铅华。晚日俄晞露，春风自笑花。平生偕老志，愁绝五云车。兰玉无偏爱，衾裯不忍欺。甘辛同逆旅，生死独先知。马鬣苔封合，鱼机宝帐遗。酸风入松槚，空作暮山悲。
范参议宜人高氏挽诗·其二
作者：李弥逊
朝代：宋

兰玉无偏爱，衾裯不忍欺。
甘辛同逆旅，生死独先知。
马鬛苔封合，鱼机宝帐遗。
酸风入松槚，空作暮山悲。
范参议宜人高氏挽诗·其二
作者：李弥逊
朝代：宋

兰玉无偏爱，衾裯不忍欺。甘辛同逆旅，生死独先知。马鬣苔封合，鱼机宝帐遗。酸风入松槚，空作暮山悲。
范参议宜人高氏挽诗二首
作者：李弥逊
朝代：宋

兰玉无偏爱，衾绸不忍欺。
甘辛同逆旋。生死独先知。
马鬣苔封合，鱼矶宝帐遗。
酸风入松槚，空作暮山悲。
范参议宜人高氏挽诗二首
作者：李弥逊
朝代：宋
体裁：五言律诗

毓秀勋庸后，来嫔诗礼家。浮云轻富贵，朽木视铅华。晚日俄晞露，春风自笑花。平生偕老志，愁绝五云车。
菩萨蛮
作者：李弥逊
朝代：宋
体裁：词

风庭瑟瑟灯明灭。碧桐枝上蝉声歇。枕冷梦魂惊。一阶寒水明。乌飞人未起。月露清如洗。无语听残更。愁从两鬓生。
菩萨蛮·凉飙轻散馀霞绮
作者：李弥逊
朝代：宋
体裁：词

凉飙轻散馀霞绮。
疏星冷浸明河水。
敧枕画檐风。
秋生草际蛩。
雁门离塞晚。
不道衡阳远。
归恨隔重山。
楼高莫凭栏。
菩萨蛮·富季申见约观月，以病不能往。夜分独卧横山阁，作此寄之
作者：李弥逊
朝代：宋

馀霞收尽寒烟绿。江山一片团明玉。欹枕画楼风。愁生草际蛩。金茎秋未老。两鬓吴霜早。忍负广寒期。清尊对语谁。
菩萨蛮·新秋
作者：李弥逊
朝代：宋
体裁：词

凉飙轻散馀霞绮。疏星冷浸明河水。欹枕画檐风。秋生草际蛩。雁行离塞晚。不道衡阳远。归恨隔重山。楼高莫凭栏。
菩萨蛮·新秋
作者：李弥逊
朝代：宋

凉飙轻散馀霞绮。疏星冷浸明河水。欹枕画檐风。秋生草际蛩。雁门离塞晚。不道衡阳远。归恨隔重山。楼高莫凭栏。
菩萨蛮·江城烽火连三月
作者：李弥逊
朝代：宋

江城烽火连三月。
不堪对酒长亭别。
休作断肠声。
老来无泪倾。
风高帆影疾。
目送舟痕碧。
锦字几时来。
熏风无雁回。
菩萨蛮·江城烽火连三月
作者：李弥逊
朝代：宋
体裁：词

江城烽火连三月。不堪对酒长亭别。休作断肠声。老来无泪倾。风高帆影疾。目送舟痕碧。锦字几时来。薰风无雁回。
菩萨蛮·风庭瑟瑟灯明灭
作者：李弥逊
朝代：宋
体裁：词

风庭瑟瑟灯明灭。碧梧枝上蝉声歇。枕冷梦魂惊。一阶寒水明。鸟飞人未起。月露清如洗。无语听残更。愁从两鬓生。
菩萨蛮·馀霞收尽寒烟绿
作者：李弥逊
朝代：宋
体裁：词

馀霞收尽寒烟绿。
江山一片团明玉。
敧枕画楼风。
愁生草际蛩。
金茎秋未老。
两鬓吴霜早。
忍负广寒期。
清尊对语谁。
菩萨蛮（富季申见约观月，以病不能往。夜分独卧横山阁，作此寄之）
作者：李弥逊
朝代：宋

余霞收尽寒烟绿。江山一片团明玉。欹枕画楼风。愁生草际蛩。金茎秋未老。两鬓吴霜早。忍负广寒期。清尊对语谁
菩萨蛮（新秋）
作者：李弥逊
朝代：宋

凉飚轻散余霞绮。疏星冷浸明河水。欹枕画檐风。秋生草际蛩。雁门离塞晚。不道衡阳远。归恨隔重山。楼高莫凭栏。
菩萨蛮（管邦惠家小鬟善讴）
作者：李弥逊
朝代：宋
体裁：词

小山娇翠低歌扇。雏莺学语春犹浅。无力响方檀。声随玉笋翻。垂鬟云乍染。媚靥香微点。未解作轻颦。凝情已动人。
葵藿倾太阳
作者：李弥逊
朝代：宋
体裁：五言排律

葵藿比君子，卑栖亦自荣。叶随朱夏盛，心逐太阳倾。大象无私照，孤黄不并生。风稍轻转影，云日澹留明。连茹怀君志，同根念旧情。拾遗千古恨，难夺恋轩英。
葵藿倾太阳
作者：李弥逊
朝代：宋

葵藿比君子，卑棲亦自荣。叶随朱夏盛，心逐太阳倾。大象无私照，孤黄不并生。风稍轻转影，云日澹留明。连茹怀君志，同根念旧情。拾遗千古恨，难夺峦轩英。
蓦山溪·宣城丞厅双梅
作者：李弥逊
朝代：宋
体裁：词

竹边柳外，两两寒梅树。疏影上帘栊，似却月、一枝横暮。玉肌瘦损，有恨不禁春，萦冰佩，整风裳，怅望瑶台路。我来胜赏，持酒花深处。天晓酿幽香，正一霎、如酥小雨。江山得助，臭味许谁同，长安远，故人疏，梦到江南否。
蓦山溪·竹边柳外
作者：李弥逊
朝代：宋
体裁：词

竹边柳外，两两寒梅树。疏影上帘栊，似却□、一枝横暮。玉肌瘦损，有恨不禁春，萦冰佩，整风裳，怅望瑶台路。我来胜赏，持酒花深处。天晓酿幽香，正一霎、如酥小雨。江山得助，臭味许谁同，长安远，故人疏，梦到江南否。
蓦山溪（宣城丞厅双梅）
作者：李弥逊
朝代：宋

竹边柳外，两两寒梅树。疏影上帘栊，似却□一枝横暮。玉肌瘦损，有恨不禁春，萦冰珮，整风裳，怅望瑶台路。我来胜赏，持酒花深处。天晓酿幽香，正一霎、如酥小雨。江山得助，臭味许谁同，长安远，故人疏，梦到江南否。
蓦山溪（次李伯纪梅花韵）
作者：李弥逊
朝代：宋
体裁：词

冲寒山意，未放江头树。老去恨春迟，数花期、朝朝暮暮。疏英冷蕊，也为有情忙，深夜月，小庭中，绝胜西城路。调元妙手，便是春来处。酝造十分香，更暖借、毫端烟雨。狂歌醉客，小摘问东风，花谢后，子成时，趁得和羹否。
蔡子应郎中挽诗
作者：李弥逊
朝代：宋

独秀声名楚水东，妙年腾达俊游中。文昌寓直风云近，神武归来猿鹤同。居士人非禅板寂，少微星暗宝函空。知心不必悲生死，欲向何方觅是翁。三生曾结在家因，半世相从渐老身。曲几团蒲分夜静，斜风细字寄情亲。伯牛命矣元非病，桑户嗟来已反真。我亦无心趁哀乐，每怀前事一伤神。
蔡子应郎中挽诗二首
作者：李弥逊
朝代：宋
体裁：七言律诗

三生曾结在家因，半世相从渐老身。曲几团蒲分夜静，斜风细字寄情亲。伯牛命矣元非病，桑户嗟来已反真。我亦无心趁哀乐，每怀前事一伤神。
蔡子应郎中挽诗二首
作者：李弥逊
朝代：宋
体裁：七言律诗

独秀声名楚水东，妙年腾达俊游中。文昌寓直风云近，神武归来猿鹤同。居士人非禅板寂，少微星暗宝函空。知心不必悲生死，欲向何方觅是翁。
虞仲通判以溪声名轩约同赋
作者：李弥逊
朝代：宋
体裁：古风

山根出泉泻鸣玉，上有苍崖擎佛屋。无风水石自撞触，不尽潮音发寒谷。宰官不是云间陆，旧识南泉生处熟。当轩大榜与名目，平地重翻偃溪曲。曲中时转三妙语，一一声音谈佛祖。喧豗噫视十方鼓，万壑风雷送烟雨。此声不属闻中取，六凿相攘竟谁主。后来纷纷何足数，五乳峰头曾赚举。山翁有耳百不闻，团蒲曲几穷朝暮。何时沿溪掬寒绿，扫叶煎茶睡初足。
虞仲通判以溪声名轩约同赋
作者：李弥逊
朝代：宋

山根出泉泻鸣玉，上有苍崖擎佛屋。无风水石自撞触，不尽潮音发寒谷。宰官不是云间陆，旧识南泉生处熟。当轩大榜与名目，平地重翻偃溪曲。曲中时转三妙语，一一声音谈佛祖。喧豗噫视十方鼓，万壑风雷送烟雨。此声不属闻中取，六鉴相攘竟谁主。后来纷纷何足数，五乳峰头曾赚举。山翁有耳百不闻，团蒲曲几穷朝昏。何时沿溪掬寒绿，扫叶煎茶睡初足。
虞美人·上阳迟日千门锁
作者：李弥逊
朝代：宋
体裁：词

上阳迟日千门锁。
花外流莺过。
一番春去又经秋。
惟有深宫明月、照人愁。
暗中白发随芳草。
却恨容颜好。
更无魂梦到昭阳。
肠断一双飞燕、在雕粱。
虞美人·年年江上清秋节
作者：李弥逊
朝代：宋

年年江上清秋节。盏面分霜月。不堪对月已伤离。那更梅花开後、海棠时。剑溪难驻仙游路。直上云霄去。藕花恰莫碍行舟。要趁潮头八月、到扬州。
虞美人·次韵叶少蕴怀隐庵作
作者：李弥逊
朝代：宋
体裁：词

方壶小有人谁到。底事春知早。使君和气粲成花。更筑百花深处、驻春华。云关远枕苕溪浅。未放归怀展。看残红紫绿阴斜。鸾凤干霄却上、玉皇家。
虞美人·赠富季申别
作者：李弥逊
朝代：宋
体裁：词

年年江上清秋节。盏面分霜月。不堪对月已伤离。那更梅花开后、海棠时。剑溪难驻仙游路。直上云霄去。藕花恰莫碍行舟。要趁潮头八月、到扬州。
虞美人·金泥捍拨春声碎
作者：李弥逊
朝代：宋

金泥捍拨春声碎。
恨入相思泪。
醉欺秋水绿云斜。
浑似梦中重到、阿环家。
主人着意留春住。
不醉无归去。
只愁银烛晓生寒。
明日落花飞絮、满长安。
虞美人·金泥捍拨春声碎
作者：李弥逊
朝代：宋
体裁：词

金泥捍拨春声碎。恨入相思泪。醉欺秋水绿云斜。浑似梦中重到、阿环家。主人著意留春住。不醉无归去。只愁银烛晓生寒。明日落花飞絮、满长安。
虞美人（东山海棠）
作者：李弥逊
朝代：宋
体裁：词

海棠开后春谁主。日日催花雨。可怜新绿遍残枝。不见香腮和粉、晕燕脂。去年携手听金缕。正是花飞处。老来先自不禁愁。这样愁来欺老、几时休。
虞美人（咏古）
作者：李弥逊
朝代：宋
体裁：词

上阳迟日千门锁。花外流莺过。一番春去又经秋。惟有深宫明月、照人愁。暗中白发随芳草。却恨容颜好。更无魂梦到昭阳。肠断一双飞燕、在雕梁。
虞美人（宜人生日）
作者：李弥逊
朝代：宋
体裁：词

梨花院落溶溶雨。弱柳低金缕。画檐风露为谁明。青翼来时试问、董双成。去年春酒为眉寿。花影浮金斗。不须更觅老人星。但愿一年一上、一千龄。
虞美人（次韵叶少蕴怀隐庵作）
作者：李弥逊
朝代：宋
体裁：词

方壶小有人谁到。底事春知早。使君和气粲如花。更筑百花深处、驻春华。云关远枕苕溪浅。未放归怀展。看残红紫绿阴斜。鸾凤干霄却上、玉皇家。
虞美人（赠富季申别）
作者：李弥逊
朝代：宋

年年江上清秋节。酉戋面分霜月。不堪对月已伤离。那更梅花开后、海棠时。剑溪难驻仙游路。直上云霄去。藕花恰莫碍行舟。要趁潮头八月、到扬州。
蝶恋花·拟古
作者：李弥逊
朝代：宋

百尺游丝当绣户。不系春晖，只系閒愁住。拾翠归来芳草路。避人蝴蝶双飞去。困脸羞眉无意绪。陌上行人，记得清明否。消息未来池阁暮。濛濛一饷梨花雨。
蝶恋花·百叠青山江一缕
作者：李弥逊
朝代：宋

百叠青山江一缕。
十里人家，路绕南台去。
榕叶满川飞白鹭。
疏帘半卷黄昏雨。
楼阁峥嵘天尺五。
荷芰风清，习习消袢暑。
老子人间无着处。
一尊来作横山主。
蝶恋花·百尺游丝当秀户
作者：李弥逊
朝代：宋
体裁：词

百尺游丝当秀户。不系春晖，只系闲愁住。拾翠归来芳草路。避人蝴蝶双飞去。困脸羞眉无意绪。陌上行人，记得清明否。消息未来池阁暮。濛濛一饷梨花雨。
蝶恋花·百尺游丝当秀户
作者：李弥逊
朝代：宋

百尺游丝当秀户。
不系春晖，只系闲愁住。
拾翠归来芳草路。
避人蝴蝶双飞去。
困脸羞眉无意绪。
陌上行人，记得清明否。
消息未来池阁暮。
蒙蒙一饷梨花雨。
蝶恋花·西山小湖，四月初，莲有一花
作者：李弥逊
朝代：宋

小小芙蕖红半展。占早争先，不奈腰肢软。罗袜淩波娇欲颤。向人如诉闺中怨。把酒与君成眷恋。约束新荷，四面低歌扇。不放游人偷眼盼。鸳鸯叶底潜窥见。
蝶恋花（拟古）
作者：李弥逊
朝代：宋

百尺游丝当绣户。不系春晖，只系闲愁住。拾翠归来芳草路。避人蝴蝶双飞去。因脸羞眉无意绪。陌上行人，记得清明否。消息未来池阁暮。濛濛一饷梨花雨。
蝶恋花（新晴用前韵）
作者：李弥逊
朝代：宋
体裁：词

清晓天容争显晦。溪上群山，戢戢分驼背。谁似浮云知进退。疏林嫩日黄金碎。夜枕不眠憎鼠辈。困眼贪晴，拚被风烟醉。天意有情人不会。分明置我风波外。
蝶恋花（游南山过陈公立后亭作）
作者：李弥逊
朝代：宋
体裁：词

足力穷时山已晦。却上轻舟，急棹穿沙背。云影渐随风力退。一川月白寒光碎。唤客主人陶谢辈。拂石移尊，不管游人醉。罗绮丛中无此会。只疑身在烟霞外。
蝶恋花（福州横山阁）
作者：李弥逊
朝代：宋
体裁：词

百叠青山江一缕。十里人家，路绕南台去。榕叶满川飞白鹭。疏帘半卷黄昏雨。楼阁峥嵘天尺五。荷芰风清，习习消袢暑。老子人间无著处。一尊来作横山主。
蝶恋花（西山小湖，四月初，莲有一花）
作者：李弥逊
朝代：宋
体裁：词

小小芙蕖红半展。占早争先，不奈腰肢软。罗袜凌波娇欲颤。向人如诉闺中怨。把酒与君成眷恋。约束新荷，四面低歌扇。不放游人偷眼盼。鸳鸯叶底潜窥见。
行父和篇颇有过情之语次韵自叙以谢
作者：李弥逊
朝代：宋

家在闽山最上头，大书髙屋榜休休。
按行松竹曾施屐，应接江山不运眸。
漫道鹤书朝赴陇，真成蚁穴梦封侯。
紫薇落笔非吾事，抚字犹堪老一州。
行父和篇颇有过情这语次韵自叙以谢
作者：李弥逊
朝代：宋
体裁：七言律诗

家在闽山最上头，大书高屋榜休休。按行松竹曾施屐，应接江山不运眸。漫道鹤书朝赴陇，真成蚁穴梦封侯。紫薇落笔非吾事，抚字犹堪老一州。
行路难
作者：李弥逊
朝代：宋

江心蟠石苍虬立，山激江流浪头急。风昏月暗鱼龙愁，电掣云奔鬼神入。船头星斗天为低，夜潮生寒洲渚移。鸣舷鼓枻惊楚子，危樯远缆号吴儿。篙师咄咄自相语，明发扁舟系何许。半月行江十日风，寸步家山隔秦楚。黄衫年少金雕鞍，日高华屋春梦残。插花走马咸阳道，世上空嗟行路难。
行路难
作者：李弥逊
朝代：宋

江心蟠石苍虬立，山激江流浪头急。
风昏月暗鱼龙愁，电掣云奔鬼神入。
船头星斗天为低，夜潮生寒洲渚移。
鸣舷鼓枻惊楚子，危樯远缆号吴儿。
篙师咄咄自相语，明发扁舟繫何许。
半月行江十日风，寸步家山隔秦楚。
黄衫年少金雕鞍，日髙华屋春梦残。
插花走马咸阳道，世上空嗟行路难。
西山冈得步奉怀蹈元
作者：李弥逊
朝代：宋

摆脱微官万里来，非阙枝上子规催。镜中苍鬓摘还满，花上青春唤不回。我筑一溪愚似柳，君工五字老於梅。哦诗肯傍水旁径，賸买长瓶为子开。
西山林尉韵
作者：李弥逊
朝代：宋

凯之半痴黠，我来痴更深。手除一抔土，坐待千亩阴。三年客东都，高山但鸣琴。归来见此君，挺挺环苍琛。居然觉影秽，鬓白况已森。浮生关朝市，渠用多赢金。无烦北山移，自濯尘土襟。藏树独箕踞，清流恣窥临。蝶游入窈窕，蛇捕寻崎嵌。鞭鸾叩门谁，乱我风竹音。能回折腰态，来和支颐吟。妙香□壑源，慰子千古心。霜天丽初日，石壁乾馀霖。相携步林杪，烟中见孤岑。
西山次林尉韵
作者：李弥逊
朝代：宋

凯之半痴黠，我来痴更深。手除一抔土，坐待千亩阴。三年客东都，高山但鸣琴。归来见此君，挺挺环苍琛。居然觉影秽，鬓白况已森。浮生关朝市，渠用多赢金。无烦北山移，自濯尘土襟。茂树独箕踞，清流恣窥临。蝶游入窈窕，蛇捕寻崎嵚。鞭鸾叩门谁，乱我风竹音。能回折腰态，来和支颐吟。妙香□壑源，慰子千古心。霜天丽初日，石壁乾馀霖。相携步林杪，烟中见孤岑。
西山次林尉韵
作者：李弥逊
朝代：宋

凯之半痴黠，我来痴更深。
手除一抔土，坐待千亩阴。
三年客东都，髙山但鸣琴。
归来见此君，挺挺环苍琛。
居然觉影秽，鬓白况已森。
浮生关朝市，渠用多赢金。
无烦北山移，自濯尘土襟。
茂树独箕踞，清流恣窥临。
蝶游入窈窕，蛇捕寻崎嵚。
鞭鸾叩门谁，乱我风竹音。
能回折腰态，来和支颐吟。
妙香□壑源，慰子千古心。
霜天丽初日，石壁干余霖。
相携步林杪，烟中见孤岑。
西山独步奉怀蹈元
作者：李弥逊
朝代：宋
体裁：七言律诗

摆脱微官万里来，非关枝上子规催。镜中苍鬓摘还满，花上青春唤不回。我筑一溪愚似柳，君工五字老于梅。哦诗肯傍水旁径，剩买长瓶为子开。
西山独步奉怀蹈元
作者：李弥逊
朝代：宋

摆脱微官万里来，非关枝上子规催。
镜中苍鬓摘还满，花上青春唤不回。
我筑一溪愚似柳，君工五字老扵梅。
哦诗肯傍水旁径，剩买长瓶为子开。
西山独步奉怀蹈元
作者：李弥逊
朝代：宋

摆脱微官万里来，非关枝上子规催。镜中苍鬓摘还满，花上青春唤不回。我筑一溪愚似柳，君工五字老於梅。哦诗肯傍水旁径，剩买长瓶为子开。
西山雨中独宿寄粹之
作者：李弥逊
朝代：宋
体裁：七言绝句

窈窕山房水样清，定回灯影暗还明。对床不见逃禅晋，竹雨声中梦不成。
西山雨中独宿寄粹之
作者：李弥逊
朝代：宋

窈窕山房水様清，定迴灯影暗还明。
对床不见逃禅晋，竹雨声中梦不成。
观傩
作者：李弥逊
朝代：宋

宝历迎新露荚残，水日宫殿晓光寒。日陪仟仗温风转，云护神驱瑞霭盘。苇戟载颁均帝祉，桃弧一射致民安。威容曾许云中见，又对彤墀得细看。
观傩
作者：李弥逊
朝代：宋

宝历迎新露荚残，水晶宫殿晓光寒。日陪仙仗温风转，云护神驱瑞霭盘。苇戟载颁均帝祉，桃弧一射致民安。威容曾许云中见，又对彤墀得细看。
观傩
作者：李弥逊
朝代：宋

宝历迎新露荚残，水晶宫殿晓光寒。
日陪僊仗温风转，云护神驱瑞霭盘。
苇戟载颁均帝祉，桃弧一射致民安。
威容曾许云中见，又对彤墀得细看。
观月扬千寺门
作者：李弥逊
朝代：宋
体裁：七言绝句

背山灵利两松间，待月松前觌面山。云去月低松影落，倚天唯有碧回环。
观月扬千寺门
作者：李弥逊
朝代：宋

背山灵刹两松间，待月松前觌面山。云去月低松影落，倚天唯有碧回环。
角楼锡宴
作者：李弥逊
朝代：宋

春风楼阁燕需颁，歌近云霄挂魄寒。翠羽钗光辉蜡炬，紫霞杯影动雕盘。天心首庆三时乐，国步知同九鼎安。午夜烛龙明别观，传呼犹许万民看。
角楼锡宴
作者：李弥逊
朝代：宋

春风楼阁燕需颁，歌近云霄挂魄寒。
翠羽钗光辉蜡炬，紫霞杯影动鵰盘。
天心首庆三时乐，国步知同九鼎安。
午夜烛龙明别观，传呼犹许万民看。
角楼锡宴
作者：李弥逊
朝代：宋

春风楼阙燕需颁，歌近云霄桂魄寒。
翠羽钗光辉蜡炬，紫霞杯影动雕盘。
天心首庆三时乐，国步知同九鼎安。
午夜烛龙明别观，传呼犹许万民看。
许子儒寺丞挽诗
作者：李弥逊
朝代：宋

阴德仙官裔，殊勋辅相家。山川钟秀丽，人物见雄夸。小试丞卿月，卑栖属使华。盖棺何太早，行路亦兴嗟。壮岁天衢上，舂容伯仲间。握兰同省户，持橐假朝班。投老归乡县，从君卧故山。并游零落尽，回首一潸潸。
许子儒寺丞挽诗·其一
作者：李弥逊
朝代：宋
体裁：五言律诗

阴德仙官裔，殊勋辅相家。山川钟秀丽，人物见雄夸。小试丞卿月，卑栖属使华。盖棺何太早，行路亦兴嗟。
许子儒寺丞挽诗·其二
作者：李弥逊
朝代：宋

壮岁天衢上，舂容伯仲间。握兰同省户，持橐假朝班。投老归乡县，从君卧故山。并游零落尽，回首一潸潸。
许子儒寺丞挽诗·其二
作者：李弥逊
朝代：宋

壮岁天衢上，舂容伯仲间。
握兰同省户，持櫜假朝班。
投老归乡县，从君卧故山。
并游零落尽，回首一潸潸。
许子儒寺丞挽诗二首
作者：李弥逊
朝代：宋

壮岁天衢上，舂容伯仲间。
握兰同省户，持橐缀朝班。
投老归乡县，从君卧故山。
并游零落盖，回首一潸潸。
许子儒寺丞挽诗二首
作者：李弥逊
朝代：宋

阴德仙官裔，殊勋辅相家。山川钟秀丽，人物见雄夸。小试丞卿月，卑棲属使华。盖棺何太早，行路亦兴嗟。
访雪峰真歇禅师
作者：李弥逊
朝代：宋
体裁：七言律诗

红尘白发不相投，来就僧房借板头。大士法中龙象贵，老翁心外水云浮。长芦江静千山月，枯木岩寒一叶秋。别后相逢重着语，牧童横笛倒骑牛。
访雪峰真歇禅师
作者：李弥逊
朝代：宋

红尘白髪不相投，来就僧房借板头。
大士法中龙象贵，老翁心外水云浮。
长芦江静千山月，枯木岩寒一叶秋。
别后相逢重着语，牧童横笛倒骑牛。
诉衷情令·次韵他伯纪桃花
作者：李弥逊
朝代：宋
体裁：词

小桃初破两三花。深浅散馀霞。东君也解人意，次第到山家。临水岸，一枝斜。照笼纱。可怜何事，苦爱施朱，减尽容华。
诉衷情（次韵他伯纪桃花）
作者：李弥逊
朝代：宋

小桃初破两三花。深浅散余霞。东君也解人意，次第到山家。临水岸，一枝斜。照笼纱。可怜何事，苦爱施朱，减尽容华。
诸公送行分韵得驱字
作者：李弥逊
朝代：宋

儒生自信一束书，持以游世触事迂。十步倒行一步立，公家不辨私家臞。壮无早计老更拙，宜去不去饥所驱。春风力回俗士驾，政恐猿鹤讥逃逋。灯前酌酒赖公等，一笑未彻还送予。飞接双翼送好语，似欲挽我联冠裾。那知物理有不可，欲置万里笞黔驴。人言此云无此雨，安用吻舌劳分疏。筠山如盘溪如愚，区有瓜芋水有鱼。颉羹赤脚踏长须，醉步密竹交相扶。绝知君家一事无，肯为老翁聊巾车。古人命驾成斯须，已催小槽压真珠。
诸公送行分韵得驱字
作者：李弥逊
朝代：宋

儒生自信一束书，持以游世触事迂。
十步倒行一步立，公家不辨私家臞。
壮无早计老更拙，宜去不去饥所驱。
春风力回俗士驾，政恐猿鹤讥逃逋。
灯前酌酒赖公等，一笑未彻还送予。
飞接双翼送好语，似欲挽我联冠裾。
那知物理有不可，欲置万里笞黔驴。
人言此云无此雨，安用吻舌劳分疏。
筠山如盘溪如愚，区有瓜芋水有鱼。
颉羹赤脚踏长鬚，醉步密竹交相扶。
绝知君家一事无，肯为老翁聊巾车。
古人命驾成斯须，已催小槽压真珠。
诸公送行分韵得驱字
作者：李弥逊
朝代：宋

儒生自信一束书，持以游世触事迂。
十步倒行一步立，公家不辨私家臞。
壮无早计老更拙，宜去不去饥所驱。
春风力回俗士驾，政恐猿鹤讥逃逋。
灯前酌酒赖公等，一笔未彻还送予。
飞接双翼送好语，似欲挽我联冠裾。
那知物理有不可，欲置万里笞黔驴。
人言此云无此雨，安用吻舌劳分疏。
筠山如盘溪如愚，区有反芋水有鱼。
颉羹赤脚踏长须，醉步密竹交相扶。
绝知君家一事无，肯为老翁聊巾车。
古人命驾成斯须，已催小槽压真珠。
谒奉天超公法师作
作者：李弥逊
朝代：宋

赤云叶叶挂林丘，道士黄尘没马头。隔水净坊人不到，抱崖竹柏暗藏秋。杯水能令重百钧，阿师心法妙通神。维摩正苦众生病，为洗无边热恼尘。
谒奉天超公法师作·其一
作者：李弥逊
朝代：宋
体裁：七言绝句

赤云叶叶挂林丘，道士黄尘没马头。隔水净坊人不到，抱崖竹柏暗藏秋。
谒奉天超公法师作·其二
作者：李弥逊
朝代：宋

杯水能令重百钧，阿师心法妙通神。
维摩正苦众生病，为洗无邉热恼尘。
谒奉承天超公法师作二首
作者：李弥逊
朝代：宋
体裁：七言绝句

杯水能令重百钧，阿师心法妙通神。维摩正苦众生病，为洗无边热恼尘。
谒金门（寄远）
作者：李弥逊
朝代：宋
体裁：词

春又老。愁似落花难扫。一醉一回才忘了。醒来还满抱。此恨欲凭谁道。柳外数声啼鸟。只恐春风吹不到。断云连碧草。
赠别竹西王彦升居士
作者：李弥逊
朝代：宋

参军四壁生秋草，鬂毛不似心先老。
终随烟霞学巢由，一室安能事除扫。
竹西旧说青云客，诗思长留意无极。
尘埃不见襄阳山，赖有斯人道消息。
赤心照日青眼明，与君一见输生平。
君去摩天学孤鳯，我今饮海盘长鲸。
云车劙兮风马休，呼儿乞取千金裘。
明朝有句道不得，黄叶满庭无限秋。
赠别竹西王彦升居士
作者：李弥逊
朝代：宋

参军四壁生秋草，鬓毛不似心先老。终随烟霞学巢由，一室安能事除扫。竹西旧说青云客，诗思长留意无极。尘埃不见癌阳山，赖有斯人道消息。赤心照日青眼明，与君一见输生平。君去摩大学孤凤，我今饮海盘长鲸。云车{乾乙换也}兮风马休，呼儿乞取千金裘。明朝有句道不得，黄叶满庭无限秋。
赠别竹西王彦升居士
作者：李弥逊
朝代：宋

参军四壁生秋草，鬓毛不似心先老。终随烟霞学巢由，一室安能事除扫。竹西旧说青云客，诗思长留意无极。尘埃不见襄阳山，赖有斯人道消息。赤心照日青眼明，与君一见输生平。君去摩天学孤凤，我今饮海盘长鲸。云车劙兮风马休，呼儿乞取千金裘。明朝有句道不得，黄叶满庭无限秋。
赠朱少章
作者：李弥逊
朝代：宋

堂堂如叟云梦胸，笔端日夜生云风。地临嵩少萃奇秀，雕搜仿佛穷天功。捷如接猱健博虎，妩媚清切归深雄。六丁不取四天黑，阴山直恐喧雷公。
赠朱少章
作者：李弥逊
朝代：宋
体裁：古风

堂堂如叟云梦胸，笔端日夜生云风。地临嵩少萃奇秀，雕锼彷佛穷天功。捷如接猱健搏虎，妩媚清切归深雄。六丁不取四天黑，阴山直恐喧雷公。
赠浮光王教授
作者：李弥逊
朝代：宋

剥啄谁氏子，清晨过寒院。瞭然双瞳光，偶坐肆雄辨。自言同川裔，世列金闺彦。声名重青钱，文字妙黄绢。插架三万轴，撑肠一千卷。八十照明光，好语动天眷。遗芳落诸孙，往往嗜经传。我独基悲辛，敢负籯金彦。藏刀十九年，收霸在一战。犹纡从事衫，局促类秋燕。翻思访梅福，不待买阳羡。铿锵七言赠，字字经锻炼。爱这忍去手，喁噞日千转。黄钟未雷鸣，羞比斧与甗。璠玙入磨琢，会作清庙献。待价古或然，毁椟圣所唁。明良罗隽英，不命速邦传。胡为有遐心，胜起林壑恋。青冥阊阖开，駃足谢毁援。愿持北阙书，自效唐衢荐。
赠浮光王教授
作者：李弥逊
朝代：宋

剥啄谁氏子，清晨过寒院。
瞭然双瞳光，偶坐肆雄辨。
自言同川裔，世列金闺彦。
声名重青钱，文字妙黄绢。
插架三万轴，撑肠五千卷。
八十朝明光，好语动天眷。
遗芳落诸孙，往往嗜经传。
我独甘悲辛，敢负籯金彦。
藏刀十九年，收霸在一战。
犹纡从事衫，局促类秋燕。
翻思访梅福，不待买阳羡。
铿锵七言赠，字字经锻炼。
爱之忍去手，喁噞日千转。
黄钟未雷鸣，羞比釡与甗。
璠玙入磨琢，会作清庙献。
待价古或然，毁椟圣所唁。
明良罗隽英，不命速邦传。
胡为有遐心，剩起林壑恋。
青冥阊阖开，駃足谢媒援。
愿持北阙书，自效唐衢荐。
赠浮光王教授
作者：李弥逊
朝代：宋

剥啄谁氏子，清晨过寒院。瞭然双瞳光，偶坐肆雄辨。自言同川裔，世列金闺彦。声名重青钱，文字妙黄绢。插架三万轴，撑肠五千卷。八十朝明光，好语动天眷。遗芳落诸孙，往往嗜经传。我独甘悲辛，敢负籯金彦。藏刀十九年，收霸在一战。犹纡从事衫，局促类秋燕。翻思访梅福，不待买阳羡。铿锵七言赠，字字经锻鍊。爱之忍去手，喁噞日千转。黄钟未雷鸣，羞比釜与甗。璠玙入磨琢，会作清庙献。待价古或然，毁椟圣所唁。明良罗隽英，不命速邦传。胡为有遐心，剩起林壑恋。青冥阊阖开，駃足谢媒援。愿持北阙书，自效唐衢荐。
赠硕夫
作者：李弥逊
朝代：宋

此君风致似吾侬，来伴筠翁晚径笻。
世味每于谈际断，诗情尤向饮邉浓。
溪山寄语能相觅，猿鹤论交肯见从。
共斸云根结茅屋，自锄菜甲为君供。
赠硕夫
作者：李弥逊
朝代：宋

此君风致似吾侬，来伴筠翁晚径筇。世味每于谈际断，诗情尤向饮边浓。溪山寄语能相觅，猿鹤论交肯见从。共斸云根结茅屋，自锄菜甲为君供。
赠硕夫
作者：李弥逊
朝代：宋

此君风致似吾侬，来伴筠翁晚径筇。
世味每於谈际断，诗情尤向饮边浓。
溪山寄语能相觅，猿鹤论交肯见从。
共斸云根结茅屋，自锄菜甲为君供。
赵彦术于姑熟倅厅作寄傲轩请予为诗寄之
作者：李弥逊
朝代：宋

王孙是古豪而迂，五鼎不换一束书。江城别驾辕下驹，升斗未足回清臞。晓衙吏退谁与俱，傍砌燕雀来将雏。室中尘凝生白虚，竹色照座花连株。南窗曲肱净籧篨，轩窗勇往羲皇初。渊明虽远几类拘，轻去彭泽思吾庐。人生泛如风中桴，况复蜕视千金躯。公家舍屋为补苴，政成讼简日有馀。斗酒近局聊相娱，三年官满鹊弃居。后来好事犹今吾，至哉此乐陶不如。
赵彦术于姑熟倅厅作寄傲轩请予为诗寄之
作者：李弥逊
朝代：宋

王孙是古豪而迂，五鼎不换一束书。
江城别驾辕下驹，升斗未足回清臞。
晓衙吏退谁与俱，傍砌燕雀来将雏。
室中尘凝生白虚，竹色照座花连株。
南窗曲肱凈籧篨，轩窗勇往羲皇初。
渊明虽远几类拘，轻去彭泽思吾庐。
人生泛如风中桴，况復蜕视千金躯。
公家舍屋为补苴，政成讼简日有余。
斗酒近局聊相娯，三年官满鹊弃居。
后来好事犹今吾，至哉此乐陶不如。
赵彦秫於姑熟倅厅作寄傲请予为诗寄之
作者：李弥逊
朝代：宋

王孙是古豪而迂，五鼎不换一束书。江城别驾辕下驹，升斗未足回清臞。晓衙吏退谁与俱，傍砌燕誉来将雏。室中尘凝生白虚，竹色照座花连株。南窗曲肱净籧篨，轩窗勇往羲皇初。渊明虽远几类拘，轻去彭泽思吾庐。人生泛如风中桴，况复蜕视千金躯。公家舍屋为补苴，政成讼简日有馀。斗酒近局聊相娱，三年官满鹊弃居。后来好事犹今吾，至哉此乐陶不如。
蹈元作诗谓仆不当以莲为妩媚而有偶有现空相
作者：李弥逊
朝代：宋

登天不登山，观海不观水。
认苗须认根，论士须论世。
君以空说莲，无乃涉瓜李。
我以莲喻色，亦随绮语戏。
二罪一状领，政坐各有以。
一以清净观，一以富艳弃。
不知真色中，即是大空耳。
物生天地间，各以形自媚。
若云皆实相，斯理恐无谓。
君诗如乌有，我诗类亡是。
得失付之塞上翁，对花大嚼金壶空。
蹈元作诗谓仆不当以莲为妩媚而有偶有现空相之语复次韵以效齐物之说
作者：李弥逊
朝代：宋

登天不登山，观海不观水。认苗须认根，论士须论世。君以空说莲，无乃涉瓜李。我以莲喻色，亦堕绮语戏。二罪一状领，政坐各有以。一以清净观，一以富艳弃。不知真色中，即是大空耳。物生天地间，各以形自媚。若云皆实相，斯理恐无谓。君诗如乌有，我诗类亡是。得失付之塞上翁，对花大嚼金壶空。
蹈元作诗谓仆不当以莲为妩媚而有偶有现空相之语復次韵以効齐物之说
作者：李弥逊
朝代：宋

登天不登山，观海不观水。
认苗须认根，论士须论世。
君以空说莲，无乃涉瓜李。
我以莲喻色，亦堕绮语戏。
二罪一状领，政坐各有以。
一以清净观，一以富艷弃。
不知真色中，即是大空耳。
物生天地间，各以形自媚。
若云皆实相，斯理恐无谓。
君诗如乌有，我诗类亡是。
得失付之塞上翁，对花大嚼金壶空。
过佛子岭
作者：李弥逊
朝代：宋

冈回岭转翠相重，觅语酬山未了工。却恐前生是摩结，此身今落花图中。
过佛子岭
作者：李弥逊
朝代：宋

冈迴岭转翠相重，觅语酬山未了工。
却恐前生是摩结，此身今落花图中。
过佛教子岭
作者：李弥逊
朝代：宋

冈回岭转翠相重，觅语酬山未了工。
却恐前一是摩诘，此身今落花图中。
过南泉长桥
作者：李弥逊
朝代：宋
体裁：七言律诗

矫矫长虹枕海腰，波臣守护敢倾摇。东西地尽惟逢水，早晚人归不碍潮。静夜鱼龙出宫阙，清江牛女上云霄。诗人谩诧鲸鲵句，功比吴松百倍乔。
过南泉长桥
作者：李弥逊
朝代：宋

矫矫长虹枕海腰，波臣守护敢倾摇，东西地尽惟逢水，早晚人归不碍潮。静夜鱼龙出宫阙，清江牛女上云霄。诗人谩诧鲸鲵句，功比吴松百倍乔。
过吴江次韵行父之作
作者：李弥逊
朝代：宋

重来□□又成空，旧榜今无卧彩虹。故国平嗟□瓦砾，新亭犹见湿青红。雁随山远情无□，□与天穷势自通。尽道鲈鱼寒不食，□□祗合在江东。
过吴江次韵行父之作
作者：李弥逊
朝代：宋
体裁：七言律诗

重来□□又成空，旧榜今无卧綵虹。故国平嗟□瓦砾，新亭犹见湿青红。雁随山远情无□，□与天穷势自通。尽道鲈鱼寒不食，□□祗合在江东。
过岳冠山
作者：李弥逊
朝代：宋

岳冠山下月黄昏，石立波吞势莫分。回首风前魂欲断，东西南北水连云。驾潮风急浪翻矶，舟子操舟不自持。若使畏涂知勇退，世间何处更乘危。
过岳冠山·其一
作者：李弥逊
朝代：宋
体裁：七言绝句

岳冠山下月黄昏，石立波吞势莫分。回首风前魂欲断，东西南北水连云。
过岳冠山二首
作者：李弥逊
朝代：宋

岳冠山下月黄昏，石立波蚕势莫分。
回首风前魂欲断，东西南北水边云。
过岳冠山二首
作者：李弥逊
朝代：宋
体裁：七言绝句

驾潮风急浪翻矶，舟子操舟不自持。若使畏涂知勇退，世间何处更乘危。
过来贤阁有感
作者：李弥逊
朝代：宋

面熟前山小髻螺，綵衣竹马旧经过。回头四十年中事，清泪空如白发多。
过来贤阁有感
作者：李弥逊
朝代：宋

面熟前山小髻螺，綵衣竹马旧经过。
回头四十年中事，清泪空如白髮多。
过留侯庙
作者：李弥逊
朝代：宋
体裁：七言律诗

倚剑悬弓默运筹，终令敌国寝戈矛。八年楚业守归汉，三万齐封不愧留。壮岁早从黄石计，功成却伴赤松游。当时不与人间弃，应有文风静九州。
过铅山石井
作者：李弥逊
朝代：宋
体裁：七言绝句

抱石寒泉涌帝青，净涵窟宅驻鲵鲸。谁知润物功无尽，只见岩腰鉴样平。
过铅山石井
作者：李弥逊
朝代：宋

抱石寒泉涌帝青，净涵窟宅驻鲵鲸。
谁知润物功无尽，只见岩腰鑑様平。
过铅山鹅湖登妙峰寺
作者：李弥逊
朝代：宋

松盖筠幢护石门，净居尘境此间分。不须更觅南行路，已向高峰见德云。
过铅山鹅湖登妙峰寺
作者：李弥逊
朝代：宋

松盖筠幢护石门，净居尘境此间分。
不须更觅南行路，已向髙峰见德云。
过铅山鹅湖登妙峰寺
作者：李弥逊
朝代：宋

松盖筠幢护石门，净居尘间此间分。
不须更觅南行路，已向高峰见德云。
过鲁公观牡丹戏成小诗呈席上诸公
作者：李弥逊
朝代：宋

昨日花间风送雨，泪眼凝愁暗无语。今日花间天色明，向人艳冶百媚生。雨中多思晴亦好，日日看花被药恼。人间绝色比者谁，汉宫飞燕开元妃。轻颦浅笑各有态，淡妆浓抹俱相宜。传闻姚魏多黄紫，醉红不似当筵枝。移樽洗盏苦不早，明日春光暗中老。西斋居士心已灰，也向花前狂欲倒。
过鲁公观牡丹戏成小诗呈席上诸公
作者：李弥逊
朝代：宋

昨日花间风送雨，泪脸凝愁暗无语。今日花间天色明，向人艳冶百媚生。雨中多思晴亦好，日日看花被花恼。人间绝色比者谁，汉宫飞燕开元妃。轻颦浅笑各有态，淡妆浓抹俱相宜。传闻姚魏多黄紫，醉红不似当筵枝。移樽洗盏苦不早，明日春光暗中老。西齐居士心已灰，也向花前狂欲倒。
过鲁公观牡丹戏成小诗呈席上诸公
作者：李弥逊
朝代：宋

昨日花间风送雨，泪脸凝愁暗无语。
今日花间天色明，向人艷冶百媚生。
雨中多思晴亦好，日日看花被花恼。
人间绝色比者谁，汉宫飞燕开元妃。
轻颦浅笑各有态，淡粧浓抹俱相宜。
传闻姚魏多黄紫，醉红不似当筵枝。
移樽洗醆苦不早，明日春光暗中老。
西齐居士心已灰，也向花前狂欲倒。
迎仙道中
作者：李弥逊
朝代：宋

枫林惨淡远山微，全是江南欲雪时。极目诸天云一色，只无六出上寒枝。壶山孤秀似西山，道上归人洗眼看。到我西山山有伴，不知谁伴此山闲。
迎仙道中·其一
作者：李弥逊
朝代：宋
体裁：七言绝句

枫林惨淡远山微，全是江南欲雪时。极目诸天云一色，只无六出上寒枝。
迎仙道中二首
作者：李弥逊
朝代：宋
体裁：七言绝句

壶山孤秀似西山，道上归人洗眼看。到我西山山有伴，不知谁伴此山闲。
迎仙道中二首
作者：李弥逊
朝代：宋

枫林惨淡远山微，全是江南欲雪诗。极目诸天云一色，只无六出上寒枝。
近报陜右大捷又继闻王师遂平建寇用高字韵
作者：李弥逊
朝代：宋

南北军书走羽毛，城头喜见赤云高。颇闻关陇尽归马，不独瓯闽行卖刀。壕吏捉人那复有，田翁泥饮不辞遭。会看四海收鼙鼓，郡邑官闲得坐曹。
近报陜右大捷又继闻王师遂平建寇用髙字韵
作者：李弥逊
朝代：宋

南北军书走羽毛，城头喜见赤云髙。
颇闻关陇尽归马，不独瓯闽行卖刀。
壕吏捉人那復有，田翁泥饮不辞遭。
会看四海收鼙鼓，郡邑官闲得坐曹。
近闻诸山例关堂石门老偶煮黄精以诗为寄次韵
作者：李弥逊
朝代：宋

束缚斋鱼书掩关，长镵斸雪草泥间。
竹炉石鼎甘香賸，分与衰翁地病颜。
近闻诸山例关堂石门老偶煮黄精以诗为寄次韵以戏之
作者：李弥逊
朝代：宋

束縳斋鱼昼掩关，长镵斸雪草泥间。
竹炉石鼎甘香剩，分与衰翁却病颜。
送仲宗之建安
作者：李弥逊
朝代：宋

老翁更事几河沙，苦爱溪头管物华。
种竹成林心未足，买船载月思无涯。
黄莺唤友非多事，白鹭窥鱼更可嗟。
念子蓝舁晚山裏，可能来共拾余霞。
送仲宗之建安
作者：李弥逊
朝代：宋

老翁更事几河沙，苦爱溪头管物华。种竹成林心未足，买船载月思无涯。黄莺唤友非多事，白鹭窥鱼更可嗟。念子蓝舁晚山里，可能来共拾馀霞。
送似表弟还乡
作者：李弥逊
朝代：宋

话别几年一月留，离歌还起楚江楼。往来笑了蚁旋磨，得失顾予鱼中钩。雍具且侯真戏事，冯唐已老盍归休。凭君为扫筠庄榻，要着南来新白头。
送似表弟还乡
作者：李弥逊
朝代：宋

话别几年一月留，离歌还起楚江楼。
往来笑子蚁旋磨，得失頋予鱼中鈎。
雍齿且侯真戏事，冯唐已老盍归休。
凭君为扫筠庄榻，要着南来新白头。
送似表弟还乡
作者：李弥逊
朝代：宋

话别几年一月留，离歌还起楚江楼。往来笑子蚁旋磨，得失顾予鱼中钩。雍齿且侯真戏事，冯唐已老盍归休。凭君为扫筠庄榻，要着南来新白头。
送庆侍者之净众
作者：李弥逊
朝代：宋
体裁：七言绝句

风摇顶笠晓山隈，觅法心如未熟梅。去路两肩担不起，会看撒手得空回。
送族甥游学临安
作者：李弥逊
朝代：宋

熏风未放槐花黄，举子技痒撩枯肠。
短衾不眠中夜起，鷄鸣刷羽摩参商。
山行未尽趁落日，夜榜欲去惊鸣榔。
男儿胸中小天下，大笑凿石分余光。
君今怀璧自荐达，笔端娓娓陈虞唐。
明时三面网英俊，平地一日看腾骧。
青钱淡墨何足慕，阔步直入鸳雏行。
归悬金印大如斗，里官负弩驱旗枪。
向来絃歌久未効，即遣士气俱轩昻。
吾衰不能効荦确，尚能杖履携壶浆。
送族甥游学临安
作者：李弥逊
朝代：宋

薰风未放槐花黄，举子技痒撩枯肠。短衾不眠中夜起，鸡鸣刷羽摩参商。山行未尽趁落日，夜榜欲去惊鸣榔。男儿胸中小天下，大笑凿石分馀光。君今怀璧自荐达，笔端娓娓陈虞唐。明时三面网英俊，平地一日看腾骧。青钱淡墨何足慕，阔步直入鸳雏行。归悬金印大如斗，里官负弩驱旗枪。向来弦歌久未效，即遣士气俱轩昂。吾衰不能效荦确，尚能杖履携壶浆。
送族甥游学临安
作者：李弥逊
朝代：宋

薰风未放槐花黄，举子技痒撩枯肠。短衾不眠中夜起，鸡鸣刷羽摩参商。山行未尽趁落日，夜榜欲去惊鸣榔。男儿胸中小天下，大笑鉴室分馀光。君今怀璧自荐达，笔端娓娓陈虞唐。朝时三面网英俊，平地一日看腾骧。青钱淡墨何足慕，阔步真入鸳雏行。归悬金印大如斗，里官负弩驱旗枪。向来弦歌久未效，即遣土气俱轩昂。吾衰不能效荦确，尚能杖履携壶浆。
送昭亭李道士归闽
作者：李弥逊
朝代：宋

昭亭高隐倦淹留，归驭飘然下十洲。我亦半生随泛宅，故园空忆洞庭秋。
送昭亭李道士归闽
作者：李弥逊
朝代：宋

昭亭高隐倦淹留，归驭飘然下士洲。
我亦半生随泛宅，故园空忆洞庭秋。
送昭亭李道士归闽
作者：李弥逊
朝代：宋

昭亭髙隐倦淹留，归驭飘然下十洲。
我亦半生随泛宅，故园空忆洞庭秋。
送李仲和之泉南其子官所
作者：李弥逊
朝代：宋

吾宗达士人所嗤，官居自视如鸡栖。十年借屋作僧梦，鱼鼓声中长抱饥。撑肠但有黄卷语，垒磈尽扫胸中奇。一朝起就綵衣养，喜气已觉生须眉。阿龙官清酷似父，五斗未足供朝糜。芝兰正喜在阶砌，诗礼自可娱庭闱。愿言早试餐玉法，富贵似与长年期。我今衰白心更老，结习尚馀伤别离。薰风南浦欲分手，菡萏未折凌波姿。径须痛饮破愁本，酒盏旋折长荷丝。
送李仲和之泉南其子官所
作者：李弥逊
朝代：宋

吾宗达士人所嗤，官居自视如鸡栖。
十年借屋作僧梦，鱼鼓声中长抱饥。
撑肠但有黄卷语，垒磈尽扫胸中奇。
一朝起就綵衣养，喜气已觉生鬚眉。
阿龙官清酷似父，五斗未足供朝糜。
芝兰正喜在阶砌，诗礼自可娯庭闱。
愿言早试餐玉法，富贵似与长年期。
我今衰白心更老，结习尚余伤别离。
熏风南浦欲分手，菡萏未折凌波姿。
径须痛饮破愁本，酒醆旋折长荷丝。
送李仲和之泉南其子官所
作者：李弥逊
朝代：宋

吾宗达士人所嗤，官居自视如鸡棲。
十年借屋作僧梦，鱼鼓声中长抱饥。
撑肠但有黄卷语，壘磈尽发胸中奇。
一朝起就彩衣养，喜气已觉生须眉。
陈龙官清酷似父，五斗未足供朝糜。
芝兰正喜在阶砌，诗礼自可如庭闱。
愿言早试餐玉法，富贵似与长年期。
我今衰白心更老，结习尚馀伤别离。
董风南浦欲分手，菡萏未折凌波姿。
经须痛饮破愁本，酒盏旋折长荷丝。
送王三十六机宜召赴行在
作者：李弥逊
朝代：宋

烟昏海树春，草木有秋色。登临翻百忧，念子将远适。子如揪柏桑，那有十围杙。长年百僚底，许国心自赤。光明一朝去，枥骥得暂释。胡尘暗江水，此事未闻昔。咨询勤衮衣，谋议困肉食。将军纵失伍，战士轻笑百，腥风郁义气，备污土花碧。机牙不先坏，百发恐未息。近闻管夷吾，御敌富长策。能持一钩金，力转万钧石。子行勿俟驾，当宁方侧席。时危急良筹，如救火下积。致身傥有地，肤发讵足惜。王网有关纽，着处在一拍。言大终少成。图多易生惑。向来宣对间，未必有可绩。徐行要好步，遇险各努力。明年取金印，快我歌壤击。